Χρυσός: Tι Πολύγυρος Χαλκιδικής,τι Πολύγωνο Χιλής! | ELLINES.SE\nΗ Σουηδική εταιρεία εξόρυξης χρυσού Boliden μηνύεται από κατοίκους της Χιλής, με απαιτήσεις αποζημιώσεων που φτάνουν τα 90 εκατομμύρια σουηδικές κορώνες.\nΣύμφωνα με την είδηση που είδε το φως της δημοσιότητας αυτές τις μέρες στα σουηδικά ΜΜΕ, την μήνυση κατέθεσαν 707 κάτοικοι του χωριού Polygono (Πολύγωνο) στην Χιλή . Ο λόγος είναι οι τεράστιες ποσότητες μολυσμένων αποβλήτων από εξορύξεις χρυσού που είχε θάψει στην περιοχή τους πριν 29 χρόνια η εταιρεία. Το 1985 η εταιρεία Boliden γνωρίζοντας ότι η Σουηδική και η Ευρωπαϊκή νομοθεσία επρόκειτο να γίνει αυστηρότερη, όσον αφορά τα απόβλητα, πλήρωσε μια Χιλιανή εταιρεία της Χιλής του δικτάτορα Pinochet, για να ξεφορτωθεί 20.000 τόνους απόβλητα από τις εξορύξεις του ”Rönnskärsverken» της Σουηδίας. Τεράστιες ποσότητες επικίνδυνων για την υγεία και το περιβάλλον αποβλήτων αφέθηκαν σε ανοιχτές χωματερές στην φύση και χιλιάδες άτομα εκτέθηκαν στα δηλητηριώδη απόβλητα. Την πρωτοβουλία για την μήνυση την είχε η Αμερικάνικη εταιρεία Environmental Defender Law Center (EDLC) η οποία ανέθεσε στο Σουηδικό δικηγορικό γραφείο ”Carat Advokatbyrå» να αναλάβει την υπόθεση για λογαριασμό των 707 κατοίκων από την Χιλή.\nΑκόμη και μέχρι σήμερα, μεγάλες ποσότητες αρσενικού , ενός πολύ επικίνδυνου δηλητηρίου υπάρχουν στην ευρύτερη περιοχή «Αrrica” της Βόρειας Χιλής. Οι 707 κάτοικοι που υπογράφουν την μήνυση έχουν υπερβολικά υψηλά ποσοστά αρσενικού στο σώμα τους που αποδεδειγμένα προέρχεται απο τα απόβλητα της Boliden. Κρούσματα καρκίνου, χρόνιες παθήσεις με βήχα και δυσκολίες του αναπνευστικού συστήματος, αρθρίτιδα και άλλες ασθένειες έχουν πλήξει τα παιδιά της ευρύτερης περιοχής. Πολλά από τα 707 άτομα της μήνυσης είναι παιδιά, όπως για παράδειγμα η μικρή Claudia , 5 χρονών, με μολυσμένο αίμα από αρσενικό (video και άλλο υλικό που παρουσίασαν στα ΜΜΕ οι δικηγόροι).\n* Σ.Σ Επίκαιρο το θέμα σε σχέση και με τα Μεταλλεία στην Χαλκιδική και σε άλλες περιοχές της Ελλάδας. Τραγική σύμπτωση και το όνομα του χωριού της Χιλής: Πολύγωνο!\nTags: arsenik Boliden Chalkidiki Chile gold guld miljö Sweden αρσένιο Χαλκιδική χρυσος\n← H οικονομία της Σουηδίας θα καταρρεύσει το 2015\nTα Σουηδικά ΜΜΕ για την δολοφονία του Π. Φύσσα →


Πληροφορίες για το θέμα 4ος μήνας - Imommy\nΑπό τη γέννηση μέχρι και τον 6ο μήνα, το βρέφος έχει διανύσει με ιλιγγιώδη ταχύτητα μια πορεία ανάπτυξης. Έτσι, μέσα σε έξι μόλις μήνες, το μωρό που τρώει λιχούδικα στο καρεκλάκι του, ελάχιστα θυμίζει...\nΠώς θα είστε σίγουροι ότι το μωρό σας κάνει όλα όσα προβλέπει η φυσιολογική διαδικασία της ανάπτυξής του στην ώρα τους;\nΠες μου ποια εποχή γεννήθηκε να σου πω τι χαρακτήρας είναι! Η εποχή που γεννιόμαστε μπορεί να επηρεάσει την εξέλιξή μας στη ζωή και τα χαρακτηριστικά της προσωπικότητάς μας. Αυτό υποστηρίζουν επιστήμονες και, όχι, δεν έχει καμία σχέση με την αστρολογία!\nΌσα πρέπει να ξέρετε για τον ύπνο του: 0 - 6 μηνών\nΤις πρώτες εβδομάδες το βρέφος κοιμάται κατά τη διάρκεια του μεγαλύτερου μέρους της ημέρας και ξυπνάει συχνά γιατί χρειάζεται να φάει. Υπομονή! Σύντομα θα αρχίσει να αποκτά πιο συγκεκριμένο πρόγραμμα....\nΣυμβουλές για βελούδινη επιδερμίδα\nΓια να είναι η επιδερμίδα του πάντα υγιής...


Δεν το βάζει κάτω ο Δημήτρης Θωμάς...Νομίζει ότι είναι ακόμα Δήμαρχος - Eviathema.gr\nΔεν το βάζει κάτω ο Δημήτρης Θωμάς…Νομίζει ότι είναι ακόμα Δήμαρχος\nΕπιμέλεια Eviathema.gr 19 Φεβρουαρίου 2022, 21:50\nΈχει την ψευδαίσθηση ο Δημήτρης Θωμάς ότι είναι ακόμα Δήμαρχος;\nΈπεσε στην αντίληψή μας πρόσφατα αντίτυπο της διμηνιαίας φυλλάδας που εκδίδει ο Πρώην Δήμαρχος Κύμης – Αλιβερίου Δημήτρης Θωμάς και μια λεπτομέρεια μας κέντρισε το ενδιαφέρον.\nΣτα στοιχεία επικοινωνίας αναφέρεται ως email επικοινωνίας το mayordka@gmail.com, το οποίο μεταφράζεται στα Ελληνικά ως “Δήμαρχος Δήμου Κύμης Αλιβερίου”. Προφανώς τη συγκεκριμένη διεύθυνση ηλεκτρονικού ταχυδρομείου χρησιμοποιούσε ο πρώην Δήμαρχος επί θητείας του. Δεν θα έπρεπε όμως να μεταβιβαστεί στον τωρινό Δήμαρχο Θανάση Μπουραντά;\nΨάχνοντας λίγο παραπάνω, μπορεί να διαπιστώσει κανείς ότι ο πρώην Δήμαρχος, χρησιμοποιούσε το εν λόγω email και σε διαφημιστικά για την επαγγελματική του ιδιότητα δηλαδή του Τοπογράφου Μηχανικού. Νομίζει ότι είναι ακόμα δήμρχος ο Δημήτρης Θωμάς; Το έκανε για να δελεάσει κάποιους πελάτες λίγο παραπάνω και να του εμπιστευθούν κάποια εργασία ή εκ παραδρομής; Καλό θα ήταν να δώσει εξηγήσεις στην Δημοτική Αρχή!\nPrevious article Σοκαριστικό τροχαίο στη Χαλκίδα – Σε επιληπτική κατάσταση βρέθηκε ο οδηγός\nNext article Βρέθηκε ζωντανός ένας από τους αγνοούμενους στο φλεγόμενο πλοίο\nΣοκαριστικό τροχαίο στη Χαλκίδα – Σε επιληπτική κατάσταση βρέθηκε ο οδηγός


by Έπη Τρίμη 18/05/2020 19:55 20/05/2020 15:44 1236\nΣτα αναστηλωμένα παλαιά μοναστήρια των Μετεώρων ανήκει και η ιερά μονή Υπαπαντής ή της Αναλήψεως του Χριστού, μετόχι της Ιεράς Μονής Μεγάλου Μετεώρου (Μεταμορφώσεως), κτισμένη ψηλά σ’ ένα ευρύχωρο σπήλαιο μετεωρίτικου βράχου σε ύψος εβδομήντα μέτρων. Παλαιά έφθανε κανείς εκεί με τα πόδια σε τριάντα λεπτά, βαδίζοντας βορείως του Μετεώρου. Σήμερα ένας χωματόδρομος λίγο πιο κάτω από τον Αναπαυσά, οδηγεί τα αυτοκίνητα, αλλά και τους πεζούς προσκυνητές στην πανήγυρη της μονής.\n*Πηγή κεντρικής φωτογραφίας Visit Meteora\nΤο ανέβασμα με την παλαιά κρεμαστή ξύλινη κλίμακα, την διατηρημένη σε τέσσερα τμήματα, λόγω της ανωμαλίας του βράχου, ήταν πολύ δύσκολο. Ο τελευταίος που την ανέβηκε, το έτος 1911, ήταν ο μοναχός του Μεγάλου Μετεώρου Ευγένιος, ο οποίος ανεβαίνοντας για να ανάψει τα κανδήλια του ιστορικού αυτού ναού, γκρεμίστηκε στο κενό μαζί με την σαθρωμένη παλαιά σκάλα.\nΗ παλαιά κρεμαστή ξύλινη κλίμακα\nΤα κανδήλια της Υπαπαντής έμειναν για χρόνια σβηστά\nΟ δραστήριος μητροπολίτης Τρίκκης και Σταγών Πολύκαρπος περί το έτος 1930, φρόντισε για την ανακατασκευή λαξευτής κλίμακας, που κατέστησε άφοβη πλέον την άνοδο στο σπήλαιο. Η πτώση ομοίως ενός μεγάλου τμήματος βράχου, λόγω διαβρώσεως, κατά τον Μάιο του 1948, συνετέλεσε στο να γίνει πιο προσιτό το σπηλαιώδες μοναστήρι. Σήμερα η κλίμακα αριθμεί περί τα εκατό σκαλιά.\nΟ Φώτης Κοτοπούλης μας πληροφορεί ότι «το μοναστήρι ήταν κτισμένο σε δύο μικρές σπηλιές, που τις χώριζε όγκος ενός μέτρου προς το χαϊνό βάραθρο, το οποίο κατά τι, το είχον λαξεύσει και τα συνέδεον (τα σπήλαια) με ξύλινη διάβασι. Η άνοδος γινότανε με μια ανεμόσκαλα με εξήντα σκαλιά, έφτανε τα πεντήκοντα μέτρα κι ευρίσκονταν στο αριστερότερο μέρος της Μονής και συνδεόνταν με μια σπηλιά, η οποία οδηγούσε προς το μοναστήρι. Σήμερα όμως δεν απέμεινε τίποτε ώστε να ενθυμίζει το μέρος από όπου γινόταν η ανάβαση.\nΤο μοναστήρι επί υψηλού βράχου βρίσκεται σε ύψος εβδομήντα μέτρων από τη γη\nΤο μοναστήρι επί υψηλού βράχου βρίσκεται σε ύψος εβδομήντα μέτρων από τη γη και στο μέσο του βράχου. Ωστόσο όμως και για ενθύμιο του τρόπου αναβάσεως μας το περιέσωσε ο ζωγράφος καλλιτέχνης Παντελής Ζωγράφος, όστις με την ζωγραφία του αποθανάτισε την μονήν προτού σωριασθή σε ερείπια. Την μονήν ταύτην επισκέφθηκα την 29η Απριλίου 1954».\nΗ μονή δεν ακολουθεί την καθιερωμένη διάταξη στην ανάπτυξή της, αλλά αναπτύσσεται με τον καιρό ανάλογα με τις ανάγκες της\nΟ ναός αρχικά τοποθετήθηκε κοντά στην είσοδο. Αργότερα, όμως, η είσοδος μεταφέρθηκε αναγκαστικά και ο ναός βρίσκεται πλέον μακριά από αυτήν. Πρόκειται για μονή που κατοικήθηκε κατά διαστήματα από λίγους μοναχούς, οι οποίοι εκμεταλλεύτηκαν κατά το δυνατόν την υπάρχουσα επιφάνεια και την αύξησαν με την δημιουργία προεξοχών.\n*Πηγή κεντρικής φωτογραφίας www.visitmeteora.travel\n«Όχι» στη προσφυγοπούλα κούκλα είπαν τα Μετέωρα: «Είμαστε θρησκευτικός προορισμός», λέει ο δήμαρχος\n26/08/2021 11:15 203\n05/03/2021 18:27 676\n04/03/2021 21:55 04/03/2021 21:55 646\nΈκρυψαν τα μοναστήρια με πλαστικό:Η οργισμένη αντίδραση των μοναχών όταν ο Τζέιμς Μποντ σκαρφάλωσε στα Μετέωρα\n24/10/2020 17:25 24/10/2020 17:06 1173\nΙΕΡΑ ΜΟΝΗ ΥΠΑΠΑΝΤΗΣΜΕΤΕΩΡΑΜΕΤΟΧΙ ΤΗΣ ΙΕΡΑΣ ΜΟΝΗΣ ΜΕΓΑΛΟΥ ΜΕΤΕΩΡΟΥΜΟΝΑΣΤΗΡΙΑ


Το Ισραήλ χαλαρώνει περιορισμούς στη Λωρίδα της Γάζας – Αγγελιαφόρος\nΤο Ισραήλ ανακοίνωσε σήμερα ότι θα χαλαρώσει περιορισμούς στο εμπόριο και την αλιεία στη Λωρίδα της Γάζας, που είχαν ενισχυθεί κατά την διάρκεια των εχθροπραξιών με την Χαμάς, τον περασμένο μήνα.\nΤο Ισραήλ διατηρεί αυστηρούς ελέγχους στα σύνορα του παλαιστινιακού θύλακα, με στήριξη από την γειτονική Αίγυπτο, επικαλούμενο απειλές από την Χαμάς. Οι ισραηλινοί περιορισμοί αυστηροποιήθηκαν κατά την διάρκεια των 11ημερων εχθροπραξιών του Μαΐου, παγώνοντας εξαγωγές της Λωρίδας της Γάζας, περιορίζοντας εισαγωγές πρώτων υλών και περιορίζοντας την θαλάσσια περιοχή στην οποία επιτρέπεται η αλιεία στους Παλαιστινίους.\nΜε μια εκεχειρία που επιτεύχθηκε με την μεσολάβηση της Αιγύπτου να τηρείται σε μεγάλο βαθμό, το Ισραήλ επέτρεψε την Δευτέρα μια περιορισμένη επανάληψη εμπορικών εξαγωγών από τη Γάζα. Ωστόσο, η Χαμάς απαίτησε μια ευρύτερη χαλάρωση των περιορισμών και άφησε ανοιχτή την πιθανότητα επανάληψης των εχθροπραξιών.\nΤουλάχιστον ένα εργοστάσιο στη Λωρίδα, το Pepsi Gaza, έκλεισε λόγω των ισραηλινών περιορισμών στις εισαγωγές πρώτων υλών, συμπεριλαμβανομένου του αερίου διοξειδίου του άνθρακα. Το Cogat δεν ανέφερε ποιες πρώτες ύλες θα επιτρέπεται να εισάγονται.\nΗ Αίγυπτος και τα Ηνωμένα Έθνη ενέτειναν τις μεσολαβητικές τους προσπάθειες την περασμένη εβδομάδα, μετά από την εκτόξευση εμπρηστικών μπαλονιών από τον παλαιστινιακό θύλακα και τις ισραηλινές αεροπορικές επιθέσεις σε αντίποινα σε τοποθεσίες της Χαμάς, εγείροντας φόβους για την εύθραυστη εκεχειρία.\nΤουλάχιστον 250 Παλαιστίνιοι και 13 άνθρωποι στο Ισραήλ σκοτώθηκαν στις μάχες του Μαΐου, με Παλαιστίνιους μαχητές να εκτοξεύουν εκατοντάδες ρουκέτες προς ισραηλινές πόλεις και το Ισραήλ να εξαπολύει αεροπορικές επιθέσεις στην Λωρίδα της Γάζας.


Τι προτιμούν οι Ελληνες όταν παραγγέλνουν ντελίβερι\nΑρχική/LIFE/Τι προτιμούν οι Ελληνες όταν παραγγέλνουν ντελίβερι\nΟ καφές και τα σουβλάκια βρίσκονται ψηλά στις επιλογές των Ελλήνων για ντελίβερι όμως και πιο υγιεινές επιλογές φαίνεται πως είναι ανερχόμενες μαζί με τα μαγειρευτά που παραμένουν σταθερή αξία σύμφωνα με έρευνα της υπηρεσίας παραγγελιών, Rocket.\n1. Καφές: Το 15% όλων των παραγγελιών στη Rocket αφορά τον καφέ, με τον κρύο (ανεξάρτητα από τις καιρικές συνθήκες) να είναι η κορυφαία επιλογή. Βέβαια, δεν προκαλεί καμία έκπληξη πως οι Έλληνες λατρεύουν τον καφέ. Ο freddo espresso είναι ο βασιλιάς των καφέδων, αλλά και ο ζεστός καπουτσίνο είναι ιδιαίτερα δημοφιλής στους λάτρεις του καφέ.\n2. Σουβλάκι: Μπορεί να μην είναι η νούμερο ένα επιλογή με διαφορά όπως κάποτε, αλλά οι Έλληνες δεν βαριούνται ποτέ ένα καλό σουβλάκι. Σταθερή αξία ανάμεσα στις επιλογές των Ελλήνων, το σουβλάκι παραμένει υψηλά στις προτιμήσεις τους, με το 13% των παραγγελιών της Rocket να προέρχονται από αυτό.\n3. Υγιεινό φαγητό: Οι επιλογές ελαφριών γευμάτων είναι πιο δημοφιλείς στους Έλληνες από ό, τι θα περίμενε κανείς, καθώς τα veggie wraps, οι σαλάτες, τα μπολ κινόα και οι σούπες αντιστοιχούν στο 16% των καθημερινών παραγγελιών. Οι υγιεινές διατροφικές συνήθειες αποτελούν πλέον τάση ανάμεσα στους Έλληνες, ειδικά στα αστικά κέντρα στα οποία οι άνθρωποι αναζητούν πιο ποιοτική τροφή που θα τους δώσει ενέργειά για τις ανάγκες μιας απαιτητικής ημέρας. Μάλιστα, σύμφωνα με την έρευνα της Pulse RC για λογαριασμό του Επαγγελματικού Επιμελητηρίου Αττικής, το 53% των Ελλήνων καταναλωτών ψωνίζουν περισσότερο με βασικό γνώμονα την υγεία τους.\n4. Burgers και πίτσα: Έχοντας παγιωθεί ως διαχρονικά αγαπημένες επιλογές, τα burgers και η πίτσα παραμένουν σταθερά υψηλά στην προτίμηση για τους περισσότερους καταναλωτές καταλαμβάνοντας το 20% των παραγγελιών.\n5. Γλυκά: Φαίνεται πως η επιθυμία για κάτι γλυκό έρχεται γύρω στις 4 μ.μ. για τους Έλληνες, ενώ παίρνουν τον απογευματινό τους καφέ και η πρώτη σκέψη που περνάει από το κεφάλι τους είναι η εξής: ντόνατς. Πράγματι, το 13% των παραγγελιών της Rocket αφορούν τα γλυκά.\n6. Μαγειρευτά: Το παστίτσιο, ο μουσακάς, τα γεμιστά και όλες οι κλασικές συνταγές της ελληνικής κουζίνας εξακολουθούν να λατρεύονται από τους Έλληνες, καταλαμβάνοντας το 8% των παραγγελιών της Rocket.


Η Πύλη Της Τεχνολογίας-Gate Of Tech: Τι είναι τελικά το Bitcoin;\nΌλοι το έχουμε ακούσει. Είναι θέμα συζητήσεων παντού και κυρίως στο διαδίκτυο. Τι είναι όμως στην ουσία αυτό το Bitcoin;\nΓια την ιστορία, το Bitcoin εφευρέθηκε το 2009 από ένα άτομο (ή μια ομάδα) αυτοαποκαλούμενο Satoshi Nakamoto. Ο στόχος του ήταν να δημιουργήσει ένα “νέο σύστημα ηλεκτρονικών μετρητών” που ήταν “εντελώς αποκεντρωμένο, χωρίς διακομιστή ή κεντρική αρχή”. Αφού καλλιέργησε την έννοια και την τεχνολογία το 2011, ο Nakamoto ανέθεσε τον πηγαίο κώδικα και τους τομείς σε ....\nάλλους στην κοινότητα Bitcoin και στη συνέχεια εξαφανίστηκε.\nΜε απλά λόγια, το Bitcoin είναι ένα ψηφιακό νόμισμα. Δεν υπάρχουν λογαριασμοί που να εκτυπώνονται ούτε φυσικά νομίσματα. Είναι αποκεντρωμένο – δεν υπάρχει καμία κυβέρνηση, θεσμός (όπως τράπεζες) ή άλλη αρχή που να το ελέγχει. Οι ιδιοκτήτες είναι ανώνυμοι. Αντί για χρήση ονομάτων, φορολογικών αναγνωριστικών ή αριθμών κοινωνικής ασφάλισης, το ψηφιακό αυτό νόμισμα συνδέει αγοραστές και πωλητές μέσω κλειδιών κρυπτογράφησης. Και δεν εκδίδεται όπως ένα παραδοσιακό νόμισμα. Αντίθετα, το Bitcoin “εξορύσσεται” από ισχυρούς υπολογιστές συνδεδεμένους στο Διαδίκτυο.\nΠώς γίνεται η εξόρυξη;\nΈνα άτομο (ή ομάδα, ή εταιρεία) εξορύσσει Bitcoin, κάνοντας ένα συνδυασμό προηγμένων μαθηματικών και τήρησης αρχείων. Όταν κάποιος στέλνει ένα Bitcoin σε κάποιον άλλο, το δίκτυο καταγράφει τη συναλλαγή αυτή και όλα τα υπόλοιπα σε μια συγκεκριμένη χρονική περίοδο, σε ένα “μπλοκ”. Οι υπολογιστές που εκτελούν ειδικό λογισμικό – οι «ανθρακωρύχοι» – εγγράφουν αυτές τις συναλλαγές σε ένα γιγάντιο ψηφιακό βιβλίο. Αυτά τα μπλοκ είναι γνωστά, συλλογικά, ως “blockchain” – ένα αιώνιο, ανοιχτά προσιτό αρχείο όλων των συναλλαγών που έχουν γίνει ποτέ.\nΧρησιμοποιώντας εξειδικευμένο λογισμικό και όλο και ισχυρότερο υλικό, οι ανθρακωρύχοι μετατρέπουν αυτά τα μπλοκ σε ακολουθίες κώδικα, γνωστές ως “hash”. Η παραγωγή ενός hash απαιτεί σοβαρή υπολογιστική ισχύ και χιλιάδες ανθρακωρύχοι ανταγωνίζονται ταυτόχρονα για να το κάνουν. Είναι σαν χιλιάδες σεφ να τρέχουν για να ετοιμάσουν ένα νέο, εξαιρετικά περίπλοκο πιάτο – και μόνο το πρώτο που εξυπηρετεί μια τέλεια έκδοσή του καταλήγει να πληρώνεται.\nΌταν δημιουργείται ένας νέος κατακερματισμός, τοποθετείται στο τέλος του blockchain, το οποίο στη συνέχεια ενημερώνεται και διαδίδεται δημοσίως. Για τον κόπο του, ο ανθρακωρύχος παίρνει 12,5 Bitcoins – η τιμή του οποίου, για τον Δεκέμβριο του 2017, είναι περισσότερα από 225.000 δολάρια. Σημειώστε ότι το ποσό των βραβευμένων Bitcoins μειώνεται με την πάροδο του χρόνου.\nΤι καθορίζει την αξία ενός Bitcoin;\nΗ αξία ενός Bitcoin καθορίζεται από το ποσό που είναι διατεθειμένος ο κόσμος να πληρώσει γι ‘αυτό. Με αυτόν τον τρόπο, υπάρχει ομοιότητα με τον τρόπο αξιολόγησης των τιμών. Το πρωτόκολλο που καθόρισε ο Satoshi Nakamoto υπαγορεύει ότι μόνο 21 εκατομμύρια bitcoins μπορούν να εξορυχτούν – περίπου 12 εκατομμύρια έχουν εξορυχτεί μέχρι στιγμής – έτσι υπάρχει περιορισμένη προσφορά, όπως με τον χρυσό και άλλα πολύτιμα μέταλλα, αλλά δεν υπάρχει πραγματική εγγενής αξία.\nΠώς μπορώ να αγοράσω Bitcoin;.....


Ασφάλιση φαρμακοποιού υπαλλήλου σε φαρμακειο - Θέματα ασφάλισης ΤΣΑΥ - Κοινότητα Λογιστών Βήμα συζητήσεων\nΑσφαλίζεται και ΙΚΑ & ΤΣΑΥ\nΙΚΑ Ειδικότητα: 211320 Πακέτο κάλυψης: 129 ποσοστά εργαζ/νου : 7,68% σύνολο 18,61%\nΕ.Τ.Α.Α. Τομέας Υγειονομικών (ΤΣΑΥ) τα ποσοστά ειναι πολλά και ως το συννημένο πίνακα.\nΑπογραφη εκτός απο ΙΚΑ & ΤΣΑΥ (ΕΡΓΟΔΌΤΗ & ΑΣΦΑΛΙΣΜΕΝΟΥ) και υποβάλονται ηλετρονικά οι καταστασεις μισθοδοσίας και στο ΤΣΑΥ www.tsay.gr\nΚαλημέρα. Ο μισθός είναι βάση ΓΣΣΕ? Και για τα επιδόματα σπουδών, θέσης, παιδιών ποιό είναι το ποσοστό επί του βασικού?\nΤο 18,61 πληρώνετε στο ΙΚΑ.. τα ποσοστά του ΤΣΑΥ στην τράπεζα όπως και τα επικουρικά? στην ΑΠΔ θα μπει μονο το ΙΚΑ? πολύ μπέρδεμα.\nΚατάφερα να μιλήσω με το ΤΣΑΥ. πρέπει λέει να πάρει αριθμό μητρώου ο εργαζόμενος και ο εργοδότης, να γίνει η πρόσληψη και μετά την πρόσληψη να κάνω εγγραφή στο site του ΤΣΑΥ. δεν γνωρίζει όμως τι γίνεται με το ΙΚΑ και αν πρέπει να πληρώνεται και κάποιο άλλο επικουρικό ταμείο. Έχω μπερδευτεί. γνωρίζει κάποιος την διαδικασία βήμα βήμα?\n1. Στο ΙΚΑ ασφαλίζεται μόνο για τον κλάδο ασθένειας(παροχές σε χρήμα) με ποσοστά 7,68% εργαζόμενος και 9,83% εργοδότης.\n2. Στο ΤΣΑΥ ασφαλίζεται:\nδ. Κλάδος πρόνοιας 4% μόνο εργαζόμενος.\nΑν μπορεί ας μας εξηγήσει ο συνάδελφος Giannis 61 γιατί το σύνολο των εισφορών στο ΙΚΑ είναι 18,61% όπως γράφει και οχι 17,51% όπως γράφω εγώ??\nΣε περίπτωση ασφάλισης κτηνιάτρου με πακέτο κάλυψης 129 η οποία είναι νεοασφαλισμένη χρειάζεται η ειδική περίπτωση ασφάλισης 11?\nΑν έχει κάποιος περίπτωση νεοασφαλισμένου με τσαυ και μπορεί να με κατατοπίσει θα ήμουν υπόχρεος.\nΕπίσης για την κατάσταση που στέλνω στο τσαυ προσπάθησα 10 φορές να την στείλω και είτε με φόρτωση αρχείου είτε με συμπλήρωση των στοιχείων μέσω της σελίδας τους μου μετατρέπει τα 2 ευρώ της εισφοράς στέγης υγ/κών σε 1,93 ευρώ.Εχει συμβεί και σε κάποιον άλλον ή κάνω κάτι λάθος?\nΚαλησπερα συναδελφοι και καλη δυναμη!\nΜετα απο ερευνα και ''βολτες'' στο ΤΣΑΥ εχω καταληξει στα εξης συμπερασματα οσων αφορα την ασφαλιση φαρμακοποιου σε φαρμακειο και θα ηθελα μια επιβεβαιωση απο καποιον/α που γνωριζει για το συγκεκριμενο θεμα..!\nΠροσληψη φαρμακοποιου σε φαρμακειο (ΟΕ): 1) Νεος ασφαλισμενος (μετα 1/1/1993), 2) ασφαλιση μικροτερη απο 5 ετη.\nΑσφαλιζεται στο ΙΚΑ: ειδικοτητα 211320 - ΚΠΚ 129 : 6,68 % (ασφαλισμενος) και 6,93% (εργοδοτης)\nΑσφαλιζεται στο ΤΣΑΥ: Κλαδος συνταξης : 4% (εργαζομενος) 13,33% (εργοδοτης)\nΚλαδος ασθενειας: 2,55% (εργαζομενος) 5,10% (εργοδοτης)\nΚλαδος προνοιας: 4% (μονο εργαζομενος)\nΣτεγη Υγειονομικων: 2 €\nσυνολο εισφορων ΙΚΑ + ΤΣΑΥ : 42,59%\nΕπισης, οταν γινει η προσληψη θα πρεπει να προβουμε σε απογραφη εργοδοτη στο ΤΣΑΥ (εργαζομενος εχει αριθμο μητρωου) , και με την απογραφη θα δημιουργησουμε λογαριασμο στις ηλεκτρονικες υπηρεσιες οπου εκει θα υποβαλλουμε καθε μηνα αρχειο με τις εισφορες, ωστε να παιρνουμε εκτυπωση και να πληρωνουμε στην τραπεζα οτι υποχρεουμαστε???\nΕχω ξεχασει κατι αλλο??\nΕυχαριστω πολυ συναδελφε!!\nΗ ασφάλιση του νέου φαρμακοποιού (κάτω 5 ετών) σε φαρμακείο στο ΤΣΑΥ με εθνική γενική ή μήπως υπάρχει κάποιο άλλο όριο? ευχαριστώ.\nΑπό τη στιγμή που δεν υπάρχει κλαδική σύμβαση σε ισχύ πας με την ΕΓΣΣΕ\nΑπλά δεν γνωρίζω αν στην ασφάλιση των εισφορών ΤΣΑΥ υπάρχει κάποιο πλαφόν.\nΕπειδή σήμερα το είδα, θέλω να συμπληρώσω οτι η στέγη υγειονομικών 2% δεν μπαίνει στα Δώρα Χριστουγέννων και Πάσχα ούτε στο επίδομα αδείας.\nΟχι 2%, αλλά 2 Ευρω.\nΑκριβως συναδελφε! Παρελειψα να το αναφερω κ εγω..\nΚαλημερα εταιρεια οε φαρμακειο κανει 2 προσληψεις\n1. φαρμακοποιος μετα το 93 κατω απο 5 ετη με κωδικο ειδικοτητας 211320 πακετο καλυψης 129 και ποσοστα\nικα 6,68 και 6,93\nΚλαδος συνταξης : 4% (εργαζομενος) 13,33% (εργοδοτης)\n2. βοηθος φαρμακοπειου απο τει μετα το 93 κωδικος ειδικοτητας 516910 και πακετο καλυψης 103 ικα μικτα τεαυφε με ποσοτα\nστην απδ μπαινει μονο το ικα και οχι το τσαυ και τα επικουρικα σωστα?\nκαλημέρα..... στην ΑΠΔ μόνο το ΙΚΑ......\nΦαρμακείο θέλει να προσλάβει μια κοπέλα που θα βοηθάει στην εκτέλεση συνταγών κτλ. Η κοπέλα δεν έχει κάποιο σχετικό πτυχίο.\nΑπ' ότι καταλαβαίνω θα ασφαλιστεί στο 103 ΙΚΑ ΜΙΚΤΑ ΜΕ ΤΕΑΥΦΕ\nΜόνο οι φαρμακοποιοί ασφαλίζονται στο 129.\nΑπό κει και πέρα αν είχε κάποιο σχετικό πτυχίο (ΤΕΙ, ΙΕΚ κτλ) θα ασφαλιζόταν πάλι στο 103.\nκάποια βοήθεια; υπάρχει κάποια άλλη υποχρέωση;\nτι εχει αλλαξει με τις εισφορες των μισθωτων φαρμακοποιων πλεον με τον ΕΦΚΑ? Γνωριζω οτι σταματαμε να στελνουμε ΚΕΣ στο ΤΣΑΥ, και ολες οι εισφορες θα φευγουν με την ΑΠΔ και ειμαστε σε αναμονη του ΠΚ.\nΣε τι ποσοστο ομως διαμορφωνονται πλεον οι εισφορες τους? Γνωριζει καποιος συναδελφος? Και απ οτι εχω καταλαβει πλεον δεν υπαρχει διαφοροποιηση αναμεσα σε παλιους και νεους και πανω κ κατω της πενταετιας.\n9 λεπτά πριν , matthew85 said:\nΑυτό το ΠΚ που αναμένουμε δε θα παραπέμπει σε ποσοστά εισφορών εργαζομένου και εργοδότη ?


Ένα φρούτο σε γλιτώνει από τα κιλά των …πιτόγυρων! :: Activeman.gr\n12/10/2017 Υγεία/Υγιεινή διατροφή\t736\nΟνειρεύεσαι να τρως όσα πιτίογυρα και πίτσες θέλεις χωρίς να ανησυχείς για τις... επιπτώσεις αυτής της διατροφής στην εξωτερική του εμφάνιση, χωρίς δηλαδή να βάλεις κιλά;\nΔΙΑΒΑΣΕ ΑΚΟΜΑ: Τα 5 super γυράδικα που αξίζει να φας στο κέντρο της Θεσσαλονίκης\nΑν ναι, τότε βάλε τέλος στις "θερμιδικές τύψεις" όταν τρώτε σουβλάκια! Ερευνητές από το πανεπιστήμιο Lund στην Σουηδία, κατάφεραν να εντοπίσουν ένα φρούτο, το οποίο θα μπορούσε να αποτρέψει αύξηση του σωματικού βάρους σε άτομα που ακολουθούν μια διατροφή με υψηλή περιεκτικότητα σε λιπαρά.\nΔΙΑΒΑΣΕ ΑΚΟΜΑ: Αυτά είναι τα 6 top γυράδικα της ανατολικής Θεσσαλονίκης\nΔΙΑΒΑΣΕ ΑΚΟΜΑ: Αυτά είναι τα hot spot του γύρου στη δυτική Θεσσαλονίκη\nΜεγάλη η διατροφική αξία των φρούτων του χειμώνα\nΑυτές είναι οι τροφές που προκαλούν φλεγμονή στο σώμα σου!\nΜάθε ποια είναι τα 10 φαγητά που φαίνονται …υγιεινά\nΑυτές είναι οι 5 τροφές που …κρύβουν τη ζάχαρη!


Συνάντηση Μηταράκη με τον ΥΠΕΣ της Γαλλίας – Στο επίκεντρο η διαχείριση του μεταναστευτικού - ΗΛΕΚΤΡΑ Ραδιοτηλεοπτικός Σταθμός\nΣυνάντηση Μηταράκη με τον ΥΠΕΣ της Γαλλίας – Στο επίκεντρο η διαχείριση του μεταναστευτικού\nΜετά το πέρας των συνομιλιών, ο κ. Μηταράκης ευχαρίστησε τον Γάλλο υπουργό «για την ώθηση που δίνει στη συζήτηση για το νέο Σύμφωνο Μετανάστευσης και Ασύλου».\n«Η Ελλάδα έχει δύο συγκεκριμένους στόχους. Πρώτον, θέλουμε δράσεις που θα μειώσουν τις ροές στην ΕΕ και δεύτερον ένα δυναμισμό αλληλεγγύης, ο οποίος θα έρθει να στηρίξει τα κράτη πρώτης υποδοχής. Αναμένουμε τις προτάσεις της γαλλικής Προεδρίας», επισήμανε ο κ. Μηταράκης.\nκαι πρόσθεσε: «Αυτό που είπαμε σήμερα στο Παρίσι είναι ότι πρέπει οπωσδήποτε το νέο Σύμφωνο να μην ξαναδημιουργήσει ποτέ πίεση στα νησιά μας και στα σύνορα. Πρέπει, πλέον, να προσέξουμε τα σύνορα της ΕΕ, την ακριτική Ελλάδα να μην βρεθεί ποτέ ξανά με πρόβλημα συσσώρευσης προσφύγων και μεταναστών. Πρέπει να είναι πολύ γρήγορες οι μετεγκαταστάσεις με το νέο Σύμφωνο».\nTags: Νότης Μηταράκης ΠΟΛΙΤΙΚΗ\nPrevious: Mηταράκης: «Πρέπει να προσέξουμε τα σύνορα της ΕΕ, την ακριτική Ελλάδα να μην βρεθεί ποτέ ξανά με πρόβλημα συσσώρευσης προσφύγων και μεταναστών»\nNext: Μητσοτάκης για σχολεία: Με τα self test βρέθηκαν κρούσματα που διαφορετικά θα μετέδιδαν τον ιό


Λογο...θεραπεία!: "Πες Α-ΛΕΥ-ΡΙ!"\n"Πες μπάλα. ΜΠΑ-ΛΑ. Αφού την ξέρεις. Κοίτα! Η μπάλα. Πες κι εσύ μπάλα. ΜΠΑ-ΛΑ."\nΤο μικρούλι παρ' όλο που έχει ακούσει τη λέξη "μπάλα" πέντε φορές δεν λέει τη λέξη αλλά κλαίει γοερά. Κατά τη διάρκεια αυτής της διαδικασίας η αγαπημένη του μπάλα είναι ακριβώς μπροστά του, στα χέρια της μαμάς/ του μπαμπά αλλά δεν μπορεί να παίξει μαζί της εφόσον δεν έχει πει τη λέξη που του ζητείται. Αν μπορούσε όμως, θα την έλεγε και όλοι θα ήταν ευτυχισμένοι. Τελικά, το πιθανότερο είναι να του δοθεί η μπάλα και το κλάμα να σταματήσει, είτε πει τη λέξη είτε όχι και η διαδικασία θα έχει ολοκληρωθεί χωρίς νόημα.\nΌταν πιέζουμε ένα βρέφος που μόλις αρχίζει να μιλά να πει μία λέξη ουσιαστικά το μαθαίνουμε να μιμείται, να επαναλαμβάνει αυτό που του λέμε. Το παιδί μπορεί, όντως να μάθει να ονομάζει αντικείμενα αλλά είναι αληθινά αυτός ο στόχος μας; Μοιάζει με άχρωμη καταλογογράφηση των αντικειμένων του σπιτιού. Εκείνο που είναι σημαντικό είναι να διδάξουμε στο παιδάκι μας την αξία της επικοινωνίας και της αλληλεπίδρασης. Όταν δείχνει ή απλώνει το χέρι στην μπάλα που κρατάμε, επιχειρεί να επικοινωνήσει μαζί μας. Τότε είναι η στιγμή που επιβραβεύουμε αυτή την προσπάθειά του προσφέροντας τη λέξη (και το αντικείμενο) δημιουργώντας τη σύνδεση: "Θέλεις την μπάλα; Πάρε την μπάλα". Του δείχνουμε τη σχέση του αντικειμένου με τη λέξη και όταν είναι έτοιμο θα μας ζητήσει την μπάλα χρησιμοποιώντας και ομιλία. Μέχρι τότε απολαμβάνουμε την μεταξύ μας αλληλεπίδραση και λειτουργούμε ως πρότυπο ομαλής και ευχάριστης επικοινωνίας.\nΓια να φτάσει ένα παιδί να χρησιμοποιεί λέξεις αυθόρμητα στο λόγο του και να μιλά όπως ένας ενήλικας, περνά από στάδια και το καλύτερο που έχουμε να κάνουμε είναι να τα υποστηρίξουμε και να τα ενισχύσουμε. Και δεν υπάρχει καλύτερος σύντροφος επικοινωνίας από τους γονείς που γνωρίζουν κάθε ανάγκη και επιθυμία του παιδιού τους πριν ακόμη την εκφράσει. Έχουμε ρόλο υποστηρικτικού συνομιλητή, όχι στρατηγού. Επίσης, ποτέ δεν πρέπει να στερούμε βασικές ανάγκες από το παιδί με στόχο να του διδάξουμε λέξεις (πχ. νερό ή φαγητό). Όταν το παιδάκι κλαίει γιατί θέλει κάτι το βοηθάμε να δείξει αυτό που θέλει κι έτσι ενισχύουμε τις δεξιότητες της επικοινωνίας του λίγο περισσότερο. Αντίστοιχα όταν δείχνει αυτό που θέλει, το βοηθάμε να χρησιμοποιήσει μαζί κι ένα νόημα ή ήχο. Όταν μαθαίνει να χρησιμοποιεί λέξεις μπορούμε να του δώσουμε δύο επιλογές για να επιλέξει αυτό που θέλει. Όταν βλέπουμε ότι το παιδί εξελίσσεται και η γλώσσα του αναπτύσσεται σε όλα τα επίπεδα, σταδιακά αποσύρουμε την υποστήριξή μας και τα πλεονάζοντα ερεθίσματα στρώνοντας τον δρόμο για τον ανεξάρτητο, αυθόρμητο λόγο.\nΤα παιδιά μαθαίνουν να μιλούν, να επικοινωνούν και αναπτύσσουν τις γλωσσικές δεξιότητές τους ομαλά και φυσικά μέσα από την καθημερινή αλληλεπίδραση με άλλους ανθρώπους σε απλές καταστάσεις ρουτίνας. Χαρείτε αυτές τις πολύτιμες στιγμές και περάστε καλά μαζί χωρίς να πιέζετε και να πιέζεστε.\nΕάν παρατηρήσετε αργή εξέλιξη στη γλωσσική ανάπτυξη του παιδιού σας, επικοινωνήστε με έναν λογοθεραπευτή/ λογοθεραπεύτρια για μία πρώιμη αξιολόγηση του λόγου του/ της.\nPhoto: CC0 Public Domain via Pixabay\nΕτικέτες ανάπτυξη, γλωσσική ανάπτυξη, γονείς, Ευαγγελία Σούπη, ομιλία, παιδί


Ραφαέλ Ναδάλ: Ο άνθρωπος που έγινε μεγαλύτερος από ένα ολόκληρο τουρνουά Grand Slam | Sportday Αθλητικές Ειδήσεις\nΔημήτρης Οικονόμου 03.06.22 | 10:45\nΡΑΦΑΕΛ ΝΑΔΑΛ: Ο άνθρωπος που έγινε μεγαλύτερος από ένα ολόκληρο τουρνουά Grand Slam\nΟ Ραφαέλ Ναδάλ γίνεται 36 ετών ανήμερα των ημιτελικών του Roland Garros, και θέλει να κάνει στον εαυτό του αλλά και στους φίλους του δώρο μία νίκη απέναντι στον Ζβέρεφ (στις 16:00 ώρα Ελλάδας).\nΌσα λόγια και να γράψει κανείς για τον Ραφαέλ Ναδάλ δε θα μπορέσουν ποτέ να αποτυπώσουν το μεγαλείο του. Καμία γλώσσα δεν είναι τόσο πλούσια για να δώσει σε κάποιον που δεν τον γνωρίζει να καταλάβει τι στα αλήθεια έχει πετύχει αυτός ο σπουδαίος αθλητής.\nΟ άνθρωπος που έχει περάσει τόσους και τόσους τραυματισμούς στη ζωή του και έχει μάθει να «απολαμβάνει τον τρόπο που υποφέρει», γίνεται σήμερα 36 ετών. Στις 3 Ιουνίου του 1986 στη Μαγιόρκα γεννήθηκε ένας εκ των κορυφαίων τενιστών όλων των εποχών. Ένας αθλητής που κλήθηκε να μπει ανάχωμα στον «βασιλιά» Ρότζερ Φέντερερ, αφού δε θα μπορούσε κανένας άλλος να βάλει ρακέτα απέναντί του.\nΑνήμερα των ημιτελικών του Roland Garros, αυτού του τουρνουά που έγινε το αγαπημένο του, πιστοποιώντας τη μεγαλύτερη κυριαρχία που έχουμε δει ποτέ σε οποιοδήποτε σπορ, φτάνοντας και ξεπερνώντας τα επίπεδα του Καρέλιν. Με τον Τζόκοβιτς στον προημιτελικό η παράστασή τους ξεπέρασε το τένις, ήταν κάτι πολύ ανώτερο. Ο Ναδάλ δεν κέρδισε απλώς τον Νόλε πριν από δύο μέρες, αλλά κατέκτησε για 14η φορά στην καριέρα του το Roland Garros, απλά μένει να μάθουμε πλέον ποιος θα κρατήσει το τρόπαιο των σωματοφυλάκων το απόγευμα της Κυριακής.\nΣτον τόπο που δοξάστηκε, ο Ράφα θα βγει να δώσει άλλη μία παράσταση την ημέρα που γίνεται 36. Έξω από τις εγκαταστάσεις του Roland Garros υπάρχει το άγαλμά του, να θυμίζει σε όλους πως αυτός δεν είναι απλά ένας αθλητής, αλλά ο άνθρωπος που έγινε μεγαλύτερος από ένα Grand Slam. Οι 13 κατακτήσεις του είναι κάτι μοναδικό, πρωτοφανές, όμοιό του δε θα ξαναυπάρξει.\nΜετά τη νίκη του επί του Τζόκοβιτς έφτασε στο 110-3 στα χωμάτινα κορτ του Παρισιού. Περισσότερες νίκες από οποιονδήποτε άλλον σε major τουρνουά και μία ασύλληπτη κυριαρχία στο χώμα. Ο άνθρωπος που κατέχει το ρεκόρ των 17 ετών παρουσίας στο Top-10 και είναι μόνος του στην κορυφή της κούρσας των major κατακτήσεων με 21 από τον περασμένο Φεβρουάριο, πρόλαβε προτού συμπληρώσει 36 Μάηδες να πετύχει κάτι αδιανόητο.\nΟ Ναδάλ έχει ήδη κατακτήσει το Roland Garros του 2022, ασχέτως αν στο τέλος το κρατήσει στα χέρια του\nΣτο Παρίσι κατέκτησε έναν τίτλο από τον προημιτελικό. Σχήμα λόγου και υπερβολής αλλά αυτό έγινε απέναντι στον Τζόκοβιτς, με τον Ράφα να γιγαντώνει ακόμα περισσότερο το legacy του. Για αυτόν η νίκη επί του Σέρβου στον προημιτελικό είναι τίτλος, η αποθέωση από το Παριζιάνικο κοινό και η αναγνώριση του μεγαλείου του, που έρχεται όλο και σε μεγαλύτερες δόσεις καθόσον μεγαλώνει είναι κάτι που δεν κερδίζεται εύκολα και τον τοποθετεί όλο και πιο ψηλά στο μυαλό του κόσμου. Στις νίκες και τις επιτυχίες όλοι είναι δίπλα σου, αλλά ο Ράφα πλέον μπορεί να μην κερδίσει και να μην αλλάξει τίποτα. Όπως ο Πύρρος Δήμας που δεν έφτασε στο χρυσό μετάλλιο στους Ολυμπιακούς Αγώνες της Αθήνας, αλλά ένα ολόκληρο στάδιο τον αποθέωσε προτού ανέβει στο τρίτο σκαλί του βάθρου...\nΠαρόλα αυτά δεν έχει αίσθηση χιούμορ όσον αφορά τις ήττες, όπως δηλώνει. Το φλεγόμενο πάθος του δε σβήνει ούτε με τους συνεχόμενους τραυματσιμούς, παρόλο που τον φέρνουν ένα βήμα πιο κοντά στην έξοδο από αυτό που τόσο αγαπάει. Τα δάκρυα μετά το τέλος του προχθεσινού προημιτελικού σα να πάγωσαν τον χρόνο. Το «σπασμένο» από το... γήρας πρόσωπό του έχει ήδη παραδοθεί σε αυτόν. Το μόνο που αντιστέκεται είναι η καρδιά του ταύρου, που βλέπει κόκκινο και παραμένει ατίθαση.\nΤο τένις είναι ο Φέντερερ, ο Ράφα μνημονεύεται ως κάτι άλλο\n«Το κίνητρό μου είναι το αύριο, μία μέρα τη φορά» έλεγε στα νιάτα του, κάπου ανάμεσα στα παθιασμένα του «Vamos». Πλέον το αύριο μοιάζει πιο αβέβαιο από ποτέ και το τέλος όλο και σφίγγει τον κλοιό γύρω του.\nΓια τον άνθρωπο που έπαιζε από τα 16 του κάθε πόντο σα να είναι ο τελευταίος του, τίποτα δε θα αλλάξει. Ο Φέντερερ είναι το τένις λένε. Ο Ράφα μπήκε αυτόματα στην άτυπη μονομαχία για τον «GOAT» αλλά δεν τον ένοιαζε. Γιατι; Επειδή κατάφερε να γίνει κάτι μεγαλύτερο από το τένις. Να μνημονεύεται ως ο σπουδαιότερος μαχητής σε οποιοδήποτε άθλημα.\nΟ άνθρωπος που άλλαξε τον τρόπο με τον οποίον έπαιζε ως το 2012, για να συνεχίσει να κερδίζει παρότι τα γόνατά του δεν άντεχαν. Ακόμα και όταν φύγει, οι χτύποι της καρδιάς του ταύρου θα ηχούν στο «Σατριέ». Μία καρδιά γεμάτη αγάπη για το άθλημα και ένα μυαλό που δεν μπορεί να διανοηθεί να δώσει εντολή για να σπάσει μία ρακέτα, ακριβώς όπως του έμαθε από μικρό ο θείος του. Ο Ράφα γίνεται 36 και το σκάφος του στα ανοιχτά του Μανακόρ τον καλεί ολοένα και περισσότερο. Μέχρι τότε ο κόσμος του τένις απλά... τραντάζεται από τις γεμάτες πάθος ιαχές του!\nFeliz cumpleaños Rafael!


Seventh's Spot: Φεβρουαρίου 2005\nBlazatorial όχι από τον Radikal; Ανησυχείτε μήπως του την έδωσε και παράτησε το Blaze; Πέσατε έξω. Ο Rad πιο πιθανό είναι να παρατούσε την Pamela Anderson παρά το Blaze :P Απλά ο άνθρωπος είπε να αράξει λίγο και εγώ επωφελήθηκα της περίστασης για να αυξήσω το μετοχικό κεφάλαιο μου στην Blaze ΑΕ. Μεγάλη εταιρία! Λέω να ασχοληθούμε με πιο χαλαρά πράγματα αφού και η διάθεση του γράφοντα είναι και αυτή χαλαρή. ‘Η καλύτερα να δούμε κάποια πράγματα από μια πιο χαλαρή σκοπιά.\nΑς αρχίσουμε με το γεγονός των γεγονότων. Αυτό που μόνο η Δευτέρα Παρουσία μπορεί να επισκιάσει: την παρουσία των Black Sabbath στην Ελλάδα. Οι πατέρες του heavy metal και μία από τις μεγαλύτερες και επιδραστικότερες μπάντες του ροκ, 35 χρόνια μετά το ντεμπούτο της, θα είναι headliner στο φετινό Rockwave. Το μόνο που μπορούμε να κάνουμε πλέον είναι να προσευχόμαστε να ναι καλά ο Ozzy, μη πάθει τίποτα μέχρι τότε. Δεν θα προτρέψω, ως άλλος Radikal, να παραστείτε. Πρώτον γιατί πολύ πιθανόν να μη ξέρετε τι εστί Black Sabbath και δεύτερον θέλω να βρω εισιτήριο!\nΑφού πιάσαμε «μαύρα» θέματα να αναφερθώ λίγο και στην Εκκλησία. Στο Ιερατείο καλύτερα. Από εκκαθαριστής ο Αρχιεπίσκοπος έχει γίνει αντικείμενο εκκαθάρισης. Πληθαίνουν οι φωνές εναντίον του που τον καλούν σε παραίτηση. Το σημαντικό σε αυτό είναι ότι προέρχονται από διάφορες πλευρές, ανεξαρτήτου χρώματος. Μια ματιά να ρίξει κανείς στις εφημερίδες θα ξαφνιαστεί με την αντιμετώπιση στον Χριστόδουλο. Αλλά ακόμα και να παραιτηθεί, που ΔΕΝ θα παραιτηθεί, δε θα ξεκολλήσει η διαφθορά από την Εκκλησία. Το μόνο καλό θα ναι ότι θα φύγει ένας αλαζόνας από μια σημαντική θέση.\nΚαι μια ματιά στα αθλητικά, πριν κλείσει το Blazatorial. Για την 20η αγωνιστική δεσπόζει το τοπικό ντέρμπι της Θεσσαλονίκης, ανάμεσα στον Άρη και τον ΠΑΟΚ. Το γήπεδο αναμένεται να έχει πολύ κόσμο καθώς στη χθεσινή προπόνηση των γηπεδούχων έδωσαν το παρόν 1000 με 1500 οπαδοί τους, εμψυχώνοντας την ομάδα. Στο στρατόπεδο των φιλοξενούμενων, ο προπονητής Γ. Καραγεωργίου έκανε την ακόλουθη δήλωση: «Με νίκη στο προσεχές ντέρμπι, θα έχουμε εκπληρώσει το φετινό σκοπό μας, ο οποίος είναι ρίξουμε τον αντίπαλο μας κατηγορία και να ευχαριστήσουμε τα 10 εκατομμύρια οπαδούς μας, που αποτελούν το 98% της Μακεδονίας. Όχι δεν είμαστε κομπλεξικοί και προπαγανδιστές. Αυτοί οι χαρακτηρισμοί ανήκουν στους αντιπάλους μας»\nΥΓ. Καλά ρε Joachim “Katsiba” Kaparos ξέρουμε ότι είσαι αντιαθηναίος αλλά πέταξες δυο γκολάκια στους βάζελους και μάλιστα στις καθυστερήσεις; :)\nΥΓ 2. Και κάτι από Sabbath και συγκεκριμένα το N.I.B. (Nativity In Black)\nΑναρτήθηκε από τον Anton at 16:10 0 Σχόλια\nΕνώ όταν γραφόταν αυτό το άρθρο γινόταν ένας κατακλυσμός από αποκαλύψεις, που αφορούν κυρίως την Εκκλησία (λες και ο Μούσιας άνοιξε το κουτί της Πανδώρας), εγώ είπα να πιάσω μια άλλη πτυχή του θέματος. Μια πτυχή που δεν εξαντλείται στο συγκεκριμένο αλλά στην όλη πολιτική των σταθμών.\nΒασικά για τηλεοπτικά προϊόντα θα μιλήσουμε, τα οποία στην πορεία γίνονται εγκλήματα. Όπως ένα προϊόν έχει ημερομηνία λήξης και όταν αυτή παρέλθει γίνεται επικίνδυνο, έτσι και τα σημερινά τηλεοπτικά ειδησεογραφικά προϊόντα και σύντομη ημερομηνία λήξης και άσχημα αποτελέσματα έχουν. Κάθε βδομάδα θα προκύψει και ένα θέμα, σοβαρό ή του στυλ «έρχεται ο Αρμαγεδδών» γιατί θα χιονίσει, «πολιτική κρίση» γιατί αντιπαρατίθεται κυβέρνηση-αντιπολίτευση.\nΌχι ότι δε γνωρίζαμε ή υποπτευόμασταν ότι υπάρχει διαφθορά στη Δικαιοσύνη και στην Εκκλησία. Ίσως η πρώτη να είναι από τους πιο καθαρούς κλάδους στην Ελλάδα αλλά όπως όλοι οι άλλοι, έτσι και αυτός έχει τα παράσιτά του. Όταν το συνώνυμο της Ελλάδας είναι η διαφθορά, τότε τι να περιμένει κανείς; Όσο για την Εκκλησία τα ξέραμε και από παλιά. Τι σχέση έχει αυτή η δομή, οι άνθρωποι που είναι υψηλά ιστάμενοι σε αυτόν τον οργανισμό με την εκκλησία του Χριστού; Ελάχιστη. Θα την έκαναν και ΑΕ αλλά θα χτυπούσε πολύ. Γι αυτό το σκοπό έχουν τις θυγατρικές. Αλλά σας παραπέμπω στα γραφόμενα του Radikal, που το έχει θίξει επανειλλημένα το θέμα.\nΈγινε μια αποκάλυψη και άνοιξαν οι ασκοί του Αιόλου. Κάθε κανάλι έχει ξαμολύσει τους δημοσιογράφους του για να ξετρυπώσουν ένα διεφθαρμένο από τους προαναφερόμενους κλάδους. Το κυνήγι της αλεπούς ξεκίνησε και όσοι πιαστούν τώρα θα εκμηδενιστούν αμέσως. Όποιος ανακαλυφθεί ένα μήνα μετά, την έχει πιο καλά…\nΕκεί που θέλω να επικεντρωθώ είναι στο πως τα κανάλια μεταφέρουν τέτοιους είδους υποθέσεις στο κοινό και πως στο τέλος διαμορφώνουν απόψεις. Πιάνουν ένα θέμα, το τραβάνε, το ξεχειλώνουν, το ξεσκίζουν με συνέπεια το κοινό να κορέζεται γρήγορα, να μπουχτίζει και να το ξερνάει. Σύντομα μειώνουν τη «δόση» και εντός ολίγου το εξαφανίζουν εντελώς. Η δουλειά τους έγινε. Είτε κατασκευάζοντας ανύπαρκτα θέματα (είπαμε παραπάνω για χιόνια-Αρμαγεδδώνες) είτε με σοβαρά ζητήματα, κάνουν τα νούμερα τους και πουλάνε τα, με σύντομη ημερομηνία λήξης, προϊόντα τους.\nΑν ήταν μόνο αυτές οι παρενέργειες, το πρόβλημα δεν θα ήταν τόσο μεγάλο, δε θα μιλούσαμε για TV crimes. Έλα όμως που δεν είναι. Γιατί με αυτή την τακτική το κοινό συνηθίζει σε μια τέτοια λογική – πρακτική. Μια λογική που λέει ότι κάτι είναι πρόβλημα για μερικές μόνο μέρες. Μετά χάνεται ή δε μας απασχολεί. Ο κόσμος το σιχαίνεται, το βαριέται, το συνηθίζει, το αποδέχεται. «Αυτός τα παίρνει, ο άλλος κλέβει, ο δίπλα είναι παιδεραστής, ο Κόκαλης ξεβρακώνει τους μεγαλόστομους πολιτικούς κλπ. ΟΚ…» Αυτό το ΟΚ, αυτή η ανοχή-αποδοχή είναι το χειρότερο. Γίνεται κομμάτι της νοοτροπίας σου. Αν και σου βρωμάει, σιγά-σιγά συνηθίζεις τη μυρωδιά του. Δεν το βλέπεις μπροστά σου αλλά ξέρεις ότι υπάρχει.\nΚάπως έτσι διαιωνίζεται η κατάσταση και ενισχύεται το «υπέροχο» κλίμα. Οι δημοσιογράφοι θα πουν ότι δεν φταίνε ή ότι φταίνε λιγότερο από τους άλλους. Οι βουλευτές ότι δεν κυβερνούν, οι κυβερνώντες ότι κάνουν ότι μπορούν, οι εργοδότες ότι είναι νόμιμοι και ενισχύουν την ελληνική παραγωγή (…) κλπ. Το ρεζουμέ είναι ότι όποιος αποκτά λίγη εξουσία κοιτάει να την ενισχύσει με κάθε τρόπο, αδιαφορώντας για τις συνέπειες των πράξεων του. Και η κατάσταση χειροτερεύει, και η κοινωνία όλο και διαβρώνεται, και η ηθική ατονεί και η έννοια κοινωνική δικαιοσύνη είναι πια σαν το τέρας του Λοχ Νες…Welcome to the fall\nΥΓ. Τώρα που το ξαναδιαβάζω, πολύ μαυρίλα ρε παιδί μου..:| Και όμως εγώ περνάω καλά! Ίσως και σεις. Πως γίνεται αυτό; Ένας θεός ή μάλλον μόνο ο Θεός ξέρει. Καλά να περνάτε :)\nΑναρτήθηκε από τον Anton at 16:16 0 Σχόλια


Χαλκιδική: Έκαναν ηλιοθεραπεία και πίσω τους συνέβαιναν περίεργα πράγματα – Χαμός στην παραλία! - Kliktv.gr\n30 Μαΐου 2016 0116\nΌλα κυλούσαν ομαλά στην πολυσύχναστη παραλία, με τις δύο φιλενάδες να κάνουν ηλιοθεραπεία μετά το μπάνιο στη θάλασσα…\nΓλίτωσε το λιντσάρισμα στο παρά πέντε ένας νεαρός επιδειξίας στην Πούντα! Αρκετοί Πατρινοί είχαν μεταβεί το περασμένο Σαββατοκύριακο για το μπάνιο τους στην συγκεκριμένη παραλία και ήρθαν αντιμέτωποι με τον πρωταγωνιστή της υπόθεσης.\n«Γύρω στα 35 ήταν» δήλωσε λουόμενη που είδε τα πάντα ενώ έκανε ηλιοθεραπεία στην παραλία! Ο 35χρονος άνδρας κυκλοφορούσε με μαγιό και ξαφνικά στάθηκε πίσω από παρέα γυναικών που έκαναν ηλιοθεραπεία, κατέβασε το μαγιό του και άρχισε να αυνανίζεται.\nΟι λουόμενες αρχικά δεν είχαν καταλάβει το παραμικρό, όμως μία εξ αυτών γύρισε το κεφάλι της και τον είδε! Έβαλε τις φωνές, σηκώθηκαν λουόμενοι από την παραλία και ο 35χρονος τα μάζεψε και απομακρύνθηκε! Κάποιοι θέλησαν να τον κυνηγήσουν όμως πρόλαβε και απομακρύνθηκε!\nΑυτό θα πει πολυτέλεια! Δείτε τη βιλάρα της Ελένης Μενεγάκη στα Μελίσσια και θα ξετρελαθείτε! (photos)


γράφτηκε στον Τοίχο 20.11.18 - 0 Comments\nΖούμε στην επικράτεια του εφήμερου, στη δικτατορία της φυλής των “εφήμερων ανθρώπων”, για να θυμηθούμε τον Ιούλιο Έβολα. Τα πάντα γύρω μας έχουν την αίσθηση του “καθημερινού”, του πεπερασμένου, του αναλώσιμου, όπως η ανάγνωση της εφημερίδας που πρέπει να προλάβουμε να την τελειώσουμε “σήμερα”, διότι πολύ απλά, αύριο δε θα είναι χρηστική...\nΌλοι ζούμε εντός αυτής της “επικράτειας”, όλοι κατά καιρούς έχουμε υπάρξει ή υπάρχουμε ως “εφήμεροι”, γι αυτό, πέρα από την όποια κριτική, απαραίτητη (όσο κι επώδυνη) προσωπική άσκηση, η αυτοκριτική...\nΕφήμερο είναι η αποθέωση της “στιγμής”, του παρόντος, της καθημερινότητας, είναι η κυρίαρχη στις δυτικές κοινωνίες κουλτούρα της σύμβασης και της συναλλαγής, της χρηστικότητας, του λογικού υπολογισμού, της χυδαίας αντίληψης ότι “ο χρόνος είναι χρήμα” και “όπου γης, πατρίς”. Είναι το “αυτονόητο” του ωφελιμισμού που πέρα από τη “δουλειά” και τη “διασκέδαση” κατακλύζει και τις ανθρώπινες “σχέσεις”.\nΑπουσιάζουν η χαρά της άδολης συνεύρεσης, η βιωματική εμπειρία της σύναξης, η ανιδιοτέλεια της δωρεάς, η πεποίθηση ότι δεν είμαστε μόνον “σημερινοί”, ότι είναι “παιδιά πολλών ανθρώπων τα λόγια μας”.\nΤα πάντα είναι “σχετικά και γι αυτό ανεκτά”, τα πάντα υπάρχουν “σήμερα” για να αντικατασταθούν “αύριο”, όπως οι διανοούμενοι του συρμού και τα βιβλία τους που γίνονται “best sellers” για να πεταχτούν την επομένη μαζί με τις εφημερίδες και τα “life style” περιοδικά. Στην Ελλάδα του Εφήμερου που δεν είναι καν δυτική, αλλά εκδυτισμένη (κάτι πολύ χειρότερο, κάτι πρόστυχο, υβριδικό), όχι μόνον η “δουλειά”, η “διασκέδαση”, “οι σχέσεις”, αλλά όπως πολύ όμορφα έγραψε κάποιος, “ακόμα και η απόγνωση δεν κοινωνείται”.\nΣε αντίθεση με τις εξεγέρσεις της Τυνησίας και της Αιγύπτου, (λαών που δεν είναι καν ομοιογενείς), εξεγέρσεις αληθινές, παλλαϊκές, στις οποίες οι Εθνικές Σημαίες ενσάρκωναν την υπαρκτή διάθεση ατομικής αυτουπέρβασης και συλλογικότητας, την ετοιμότητα της θυσίας,- στη δική μας περίπτωση η συλλογική αγανάκτηση και απόγνωση ανέδειξαν μόνο την ξεκομμένη ατομικότητα.\nΈνα τυχαίο ανθρωπομάζωμα, ένα άθροισμα ατόμων, που με δίκαιη οργή και αληθινά αιτήματα βρέθηκαν “όλοι μαζί εκεί”, αλλά “ο καθένας μόνος του”, ο καθένας για τους δικούς του και μόνον ιδιαίτερους λόγους, ένα ποσοτικό άθροισμα απελπισμένων, όχι ένα ποιοτικό οργανικό σύνολο, που επειδή απειλούνταν του καθενός η ατομική ασφάλεια, (αλλά και οι μέχρι τότε χρήσιμες αυταπάτες) κινήθηκαν με το ένστικτο της απελπισμένης ατομικότητας.\nΤο Εφήμερο οικοδομεί το δικό του “χώρο”, τη δική του “πολιτεία”, τη μεγαλόπολη. Ένα χαοτικό συγκρότημα απρόσωπων κτιρίων, διαδρόμων, διαύλων και δικτύων, όπου καθημερινά “ρέει” ένας αηδιαστικός ανθρώπινος πολτός. Εκεί όπου η μεγέθυνση (ανύπαρκτων ποιοτικά μεγεθών) και η υπερβολή υποκαθιστούν την ανάγκη της ταυτότητας (είναι άραγε τυχαίο που οι ουρανοξύστες είναι το σήμα κατατεθέν των δυστοπικών αμερικανικών μεγαλουπόλεων;).\nΣ' έναν τέτοιο χώρο το Εφήμερο δεν αισθάνεται απλώς ασφαλές, αλλά και παντοδύναμο, εκεί βασιλεύει ο Μαζάνθρωπος και τα χαρακτηριστικά του τα περιέγραψε ο Ίων Δραγούμης ήδη στην πρώτη δεκαετία του 20ού αιώνα! Όπως αναφέρει στο “Όσοι Ζωντανοί”, μαζάνθρωποι είναι εκείνοι “που δεν έχουν ορμές, παρά μόνον γούστα”, “που δεν έχουν εχθρούς”, παρά μόνον ανταγωνιστές, που δεν έχουν φίλους παρά μόνον συναδέλφους, που δεν έχουν ήθος, αλλά περισσεύει η διάθεσή τους στην ηθικολογία.\nΣε λίγο καιρό όλοι, εκόντες άκοντες, θα ζούμε σε μεγαλοπόλεις, και μεγαλόπολη πέραν της χαοτικότητας, πέραν της ανθρωπόμορφης ποντικοδρομίας των δικτύων, σημαίνει πολυπολιτισμικότητα - το νέο “political correct” ιδεολόγημα των εξουσιαστών και των “χρήσιμων ηλιθίων” που περισσεύουν. “Συνύπαρξη” πολλών παράλληλων, εφήμερων κοινωνιών που δεν θα συγκροτούν κοινότητα Αξιών και Πεπρωμένου.\nΑναγκαστική συγκατοίκηση ανθρωπομαζωμάτων που θα λειτουργούν μεταξύ τους ανταγωνιστικά είτε ως “lobby” στο “Κυβερνείο”, είτε ως δυστοπικά γκέτο, όπου οι “διαχειριστές” τους θα επιβάλλουν “δυναμικά” την παρουσία και προστασία τους (“Αφροέλληνες” εναντίον “ελληνοΑσιατών”). Πολυπολιτισμική κοινωνία είναι το αντίθετο της πολιτισμένης κοινωνίας, είναι η επιβεβαίωση της άριζης ατομικότητας. Μεγαλόπολη σημαίνει “δυστοπία”, δηλαδή βίωση της ασχήμιας ως μοναδικής πραγματικότητας, το “δύσμορφο τόπο” ως μοναδικό υπαρκτό χώρο.\nΚαι η αντίδραση; Α, ναι. Η “αντίδραση” έρχεται σχεδόν μηχανικά. Μηχανικά και προβλέψιμα. Η δυστοπική μεγαλόπολη είναι ο κατάλληλος χώρος για να φωλιάσουν οι “όποιες ουτοπίες”, ως εναλλακτικότητα (με ή χωρίς εισαγωγικά), αλλά και ως φυγή, ως ατομικό ή μικρο-ομαδικό καταφύγιο, ως οπιούχα συνήθεια σε χασισοποτείο. Μήπως ως “ουτοπικές αντιδράσεις” δεν λειτουργούν οι παραθρησκευτικές οργανώσεις και οι πολιτικές σέχτες που φαντασιώνονται ότι συνιστούν πολιτικά κινήματα;\nΝα είμαστε προσεκτικοί απέναντι στην έννοια “ουτοπία”, πολλές φορές προσφέρεται αφειδώς ως ανώδυνη εκτόνωση. Επαναλαμβάνω: να είμαστε επιφυλακτικοί απέναντι στην “ουτοπία” και όταν δεν λειτουργεί ευνουχιστικά, δεν οδηγεί κατ' ανάγκην στην επανεύρεση του απωλεσθέντος παραδείσου, αντιθέτως πολλές φορές στρώνει το δρόμο προς την κόλαση. Μήπως η Καμπότζη δεν μετατράπηκε σε ένα απέραντο σφαγείο, από τον κομμουνιστή χασάπη Πολ Ποτ και τους “Ερυθρούς Χμερ” του στο κυνήγι της ουτοπίας της αγροτικής κολλεκτίβας; Η ουτοπία είναι απαραίτητη, ναι! Αλλά ως διεγερτικό, ως δείκτης για την ευτοπία, όχι ως νεφελοκοκκυγία. Απέναντι στο δυστοπικό σήμερα, απέναντι στο παντοδύναμο Εφήμερο η απάντηση δεν είναι ο “ου τόπος”, αλλά ο “ευ τόπος”, η Ευτοπία.\nΝα λειτουργούμε μέσα στο Εφήμερο και να είμαστε διαφορετικοί. Όχι απλώς να είμαστε διαφορετικοί, αλλά να οικοδομούμε τη διαφορά ως υπαρκτό, μετρήσιμο γεγονός, να οικοδομούμε “όμορφους τόπους” μέσα στο δυστοπικό περιβάλλον. Και αυτοί οι “όμορφοι τόποι” να μη λειτουργούν (μόνο) ως αποκομμένες νησίδες σε μια σκοτεινή θάλασσα, αλλά ως υπαρκτή, συνολική πρόταση για ολόκληρη την κοινωνία.\nΝα επανασχεδιάσουμε τα σύμβολα και τα χρώματά μας, να αποκοπούμε από ομφάλιους λώρους που πλέον δεν μας τροφοδοτούν με τίποτα ζωτικό. Να προτείνουμε την εναλλακτικότητα, ως υπαρκτό γεγονός, από τη διατροφή και τη διασκέδαση, την τέχνη και τις εκδόσεις μέχρι το πως πρέπει να καλλιεργείται η ελληνίδα γη και ποιά πρέπει να είναι η σχέση οικιστικού-πολιτισμικού-φυσικού περιβάλλοντος.\nΝα προτείνουμε τον κοινοτισμό όχι ως άσαρκο ιδεολόγημα, αλλά ως βιωμένη εμπειρία σ' έναν κόσμο που τρέφεται με ιδεολογήματα, ως εναλλακτική πρόταση απέναντι στους απονευρωμένους τεχνοκράτες και στους πολιτικούς που δρουν ως ατζέντηδες των υπερεργολάβων και των τραπεζιτών. Να οικοδομούμε τις δικές μας παράλληλες δομές και κοινότητες, αλλά και να μην αφήνουμε τους μαζικούς χώρους είτε είναι ο συνδικαλισμός, ιδιαίτερα ο αγροτοσυνδικαλισμός, είτε η τοπική αυτοδιοίκηση στην αποκλειστικότητα άλλων. Να ενώνονται οι “νησίδες” μας και να δημιουργούν “ήπειρο”.\nΝα είμαστε “εντός, εκτός και επί τα αυτά”. Πρέπει να αναγκάσουμε την Ιστορία ν' ασχοληθεί μαζί μας. Η πολιτικοποίηση της ευτοπίας είναι το νέο στοίχημα. Δύσκολο στοίχημα; Οπωσδήποτε. Αλλά (ποιος μας είπε πως) ζούμε σε εύκολους καιρούς;


Ο Θωμάς Ταμβάκος για τα «Soundtracks για Ιδανικές Ταινίες» του Κ. Γρηγορέα (περιοδικό «Jazz & Τζαζ») | Η Μουσική Σελίδα του Κώστα Γρηγορέα\nThis entry was posted in από 5/2010 και μετά and tagged Γρηγορέας,Ταμβάκος,ακουστική μουσική,κιθάρα,κλασική μουσική,νέο cd,Jazz & Τζαζ on Ιουνίου 27, 2013 by Kostas Grigoreas.\n← ΕΡΤ, ΤΕΛΟΣ; ΑΓΡΙΟ ΠΟΝΤΑΡΙΣΜΑ ΣΤΟ ΜΑΥΡΟ! Η Γεωργία Λαιμού για τα «Soundtracks για Ιδανικές Ταινίες» του Κ. Γρηγορέα (e-go.gr) →


Τι θα κάνετε το αρνί που περίσσεψε - dytikanea - Δίκτυο Ενημέρωσης Δυτικής Αχαϊας\nΤο Πάσχα πέρασε, και μαζί τέλειωσε και το μεγάλο φαγοπότι. Είναι σίγουρο ότι από το πλούσιο πασχαλινό τραπέζι έχουν περισσέψει πολλά υλικά και κυρίως ψητό αρνί ή κατσίκι, που δεν πρέπει σε καμία περίπτωση αυτούς τους καιρούς να καταλήξει στα σκουπίδια.\nΑξιοποιήστε με απλές και γρήγορες συνταγές το Πασχαλινό αρνάκι που περίσσεψε.\nΥλικά για 1 ταψί 34-36 εκ.\n400 γρ. αρνάκι (από μπούτι) ψημένο, ξεκοκαλισμένο\n400 γρ. μυζήθρα γλυκιά, τριμμένη με το χέρι\n200 γρ. γραβιέρα Κρήτης τριμμένη στο χοντρό του τρίφτη\n1 αυγό για τη γέμιση + 1 αυγό για το άλειμμα της πίτας\nΚόβουμε το κρέας σε μικρά κομματάκια και το πασπαλίζουμε με αλάτι, πιπέρι και κανέλα.\nΣε ένα μπολ ρίχνουμε τα τυριά και το αυγό και ανακατεύουμε καλά.\nΑλείφουμε με λίγο ελαιόλαδο ένα ταψάκι και στρώνουμε το ένα φύλλο σφολιάτας. Ρίχνουμε το κρέας και στρώνουμε καλά με τα χέρια μας. Πασπαλίζουμε με το μισό δυόσμο και προσθέτω το κρεατόζουμο.\nΑδειάζουμε το μείγμα των τυριών επάνω στο κρέας και πασπαλίζουμε με τον υπόλοιπο δυόσμο και κανέλα.\nΣκεπάζουμε με το δεύτερο φύλλο σφολιάτας και αλείφω με το δεύτερο αυγό. Πασπαλίζουμε με σουσάμι και χαράζουμε την πίτα. Ψήνουμε στο φούρνο στους 180°C, για 1 ώρα.\nΓεμιστά μπουρεκάκια με αρνί\n3 κούπες ψιλοκομμένο αρνάκι (ήδη ψημένο)\n1 κούπα φρέσκα ψιλοκομμένα κρεμμύδια\nΣοτάρουμε τα φρέσκα κρεμμυδάκια μέσα στις 2 κουταλιές λάδι.\nΣε ένα μπολ ανακατεύουμε το αρνάκι με τον άνηθο και το μαϊντανό και τη φέτα. Προσθέτουμε τα σοταρισμένα κρεμμυδάκια.\nΚόβουμε το φύλλο κάθετα στη μέση.\nΛαδώνουμε το μισό φύλλο και διπλώνουμε το υπόλοιπο πάνω από το λαδωμένο.\nΒάζουμε 3-4 κουταλιές από τη γέμιση στη βάση του φύλλου και διπλώνουμε αριστερά και δεξιά.\nΞανά λαδώνουμε και ύστερα τυλίγουμε.\nΑραδιάζουμε τα μπουρεκάκια σε ένα λαδωμένο ταψάκι και πασπαλίζουμε με σουσάμι τα αφήνουμε να ψηθούν για περίπου 30 λεπτά στους 180 βαθμούς.\n2 κιλά αρνί χωρίς κόκαλα από το οποίο θα αφαιρέσουμε την πέτσα\n½ κιλό ζυμαρικά φετουτσίνι\n2 μεγάλες ντομάτες ώριμες\n½ κούπα κρεμμύδι τριμμένο\nΚόβουμε το αρνί σε μεγάλα κομμάτια και στη συνέχεια σε κύβους.\nΒάζουμε λάδι σε μια κατσαρόλα και σοτάρουμε το αρνί.\nΠροσθέτουμε στην κατσαρόλα το κρεμμύδι, το σκόρδο και την πιπεριά (από την οποία έχουμε βγάλει τα σπόρια και την έχουν ψιλοκόψει) ,τα ανακατεύομε και τα σοτάρουμε και αυτά μέχρι να μαραθούν. Ρίχνουμε το νερό και στη συνέχεια αλάτι και πιπέρι.\nΌταν το νερό θα πλησιάζει στο σημείο βρασμού θα σχηματιστεί ένας αφρός στην επιφάνεια της κατσαρόλας, τον οποίο θα αφαιρέσουμε για να μην ξεχειλίσει το περιεχόμενο της.\nΜόλις πάψει να σχηματίζεται ο αφρός, θα χαμηλώσουμε τη φωτιά και θα αφήσουμε το κρέας να σιγοβράσει για 1 ώρα και 30 λεπτά.\nΣτο χρονικό αυτό σημείο προσθέτουμε τις ντομάτες και τα φετουτσίνι και αφήνουμε το κρέας να βράσει για άλλα 10 λεπτά\nΠερισσότερα: Τι θα κάνετε το αρνί που περίσσεψε | E-Radio.gr Life\nTags: Τι θα κάνετε το αρνί που περίσσεψε\nΣΟΚΑΡΟΥΝ οι φωτογραφίες από το τροχαίο στο Γομοστό – Νέο τροχαίο στην Πατρών – Πύργου – Ευτυχώς δεν υπάρχουν τραυματίες


Δικηγόροι Ακινήτων στη Λεμεσό | Δικηγορικό γραφείο GK\nΜόνιμη Διαμονή στην Κύπρο\nΆδεια Προσωρινής Διαμονής – Pink Slip\nΕταιρείες Διεθνών Δραστηριοτήτων\nΠιστοποιητικό Εγγραφής – Yellow Slip\nΠροσωπικοί Τραυματισμοί / Αμέλεια / Τροχαία ατυχήματα\nΔιαζυγίο στην Κύπρο\nΕταιρικό Δίκαιο Κύπρου\nΊδρυση Εταιρείας στην Κύπρο\n/ RU / EN / 繁 / 简\nΓεώργιος Κ. Κωνσταντίνου\nRU EN 繁 简\nΣχετικοι τομεις δραστηριοτητας\nΚυπριακό Δίκαιο Μετανάστευσης\nΆδεια Προσωρινής Παραμονής – Pink Slip\nΦορολογική κατοικία στην Κύπρο\nΔικηγόροι Ακινήτων στη Λεμεσό\nΔικηγόροι με ειδίκευση σε θέματα ακίνητης περιουσίας στην Κύπρο\nΟ τομέας της ακίνητης περιουσίας στην Κύπρο αποτελεί βασική πτυχή της οικονομίας της χώρας. Αυτό οφείλεται στα υψηλά ποσοστά ιδιοκτησίας των ντόπιων, καθώς παραδοσιακά οι Κύπριοι προτιμούν να είναι ιδιοκτήτες της κατοικίας τους. Υπάρχει μεγάλο ενδιαφέρον από αλλοδαπούς σχετικά με την αγορά ακινήτων για διακοπές ή ως δεύτερη κατοικία και για επενδυτικούς σκοπούς. Όσον αφορά τα τελευταία πέντε χρόνια, οι βελτιώσεις που σημείωσε η κυπριακή οικονομία ήταν εμφανείς και στον τομέα των ακινήτων. Ειδικά τα τελευταία χρόνια το ενδιαφέρον για τα ακίνητα στην Κύπρο αυξάνεται σταθερά. Έτσι, πολλά έργα βρίσκονται υπό κατασκευή και προσφέρουν ευκαιρίες και μια συναρπαστική βιομηχανία για επενδύσεις για αλλοδαπούς και ντόπιους.\nΕισαγωγή στη νομοθεσία περί ακίνητης ιδιοκτησίας\nΤο νομικό σύστημα της Κύπρου βασίζεται στο βρετανικό, καθώς η Κύπρος ήταν βρετανική αποικία έως το 1960. Επιπλέον, με την ένταξή της στην ΕΕ, ο περί Ακίνητης Ιδιοκτησίας Νόμος της Κύπρου, οι νόμοι και οι κανονισμοί περί ακινήτων εναρμονίστηκαν σύμφωνα με τους νόμους και κανονισμούς της Ευρωπαϊκής Ένωσης.\nΟ περί Ακίνητης Ιδιοκτησίας Νόμος\nΟ περί Ακίνητης Ιδιοκτησίας Νόμος θεσπίστηκε το 1946. Θεωρείται ο ακρογωνιαίος λίθος της ακίνητης ιδιοκτησίας στην Κύπρο και ασχολείται με όλα τα θέματα που αφορούν την ιδιοκτησία, την εγγραφή, τη διάθεση και την αποτίμηση ακίνητης περιουσίας στο πλαίσιο του συστήματος κτηματολογίου της Κύπρου, στο οποίο η ακίνητη περιουσία ορίζεται, αναγνωρίζεται και αποτιμάται.\nΤο Τμήμα Κτηματολογίου και Χωρομετρίας της Κύπρου ιδρύθηκε το 1858 και θεωρείται ένα από τα πιο προηγμένα και αξιόπιστα παγκοσμίως. Είναι βασισμένο στο βρετανικό μοντέλο.\nΚάθε συμφέρον ή δικαίωμα επί ακίνητης περιουσίας (γη, κτίρια, δέντρα, φυτείες, ποτάμια, πηγάδια και όλα τα δικαιώματα που σχετίζονται με ακίνητα και κτίρια) καταχωρείται και μπορεί να εντοπιστεί στα Μητρώα του Τμήματος.\nΟι αγορές ακινήτων στην Κύπρο είναι πολύ ασφαλείς, καθώς τυχόν πληροφορίες που σχετίζονται με την πιθανή αγορά τους μπορούν να εντοπιστούν στα αρχεία του Κτηματολογίου πριν από την ολοκλήρωση της συναλλαγής. Επίσης, μετά την αγορά, η σύμβαση πώλησής τους ή η μεταβίβαση τίτλου ιδιοκτησίας καταχωρείται ή πραγματοποιείται στο Τμήμα Κτηματολογίου και Χωρομετρίας.\nΗ καταχώρηση της σύμβασης πώλησης στο Κτηματολόγιο δίνει στον αγοραστή το δικαίωμα να ζητήσει συγκεκριμένη εκτέλεση των όρων και προϋποθέσεων της σύμβασης. Έτσι, πρέπει να καταχωρήσετε την ιδιοκτησία και τον τίτλο ιδιοκτησίας στο όνομα του αγοραστή μόλις εκδοθεί ο τίτλος ιδιοκτησίας.\nΝόμος και κανονισμοί σχετικά με την ακίνητη περιουσία στην Κύπρο: ο αριθμός ακινήτων που επιτρέπεται να αποκτήσουν αλλοδαποί\nΑπόκτηση ακινήτου από πολίτες της ΕΕ\nΣύμφωνα με τον περί Ακίνητης Ιδιοκτησίας Νόμο, οι πολίτες της ΕΕ δεν χρειάζονται άδεια για την αγορά ακινήτων στην Κύπρο. Οι πολίτες της ΕΕ αντιμετωπίζονται ως Κύπριοι πολίτες και μπορούν να αγοράσουν ακίνητα χωρίς περιορισμούς. Μπορούν να εγγράψουν όσα ακίνητα επιθυμούν στο όνομά τους.\nΑπόκτηση ακινήτου από πολίτες χωρών εκτός ΕΕ\nΟι πολίτες χωρών εκτός ΕΕ έχουν το δικαίωμα να αγοράσουν ακίνητα στην Κύπρο, αλλά θα πρέπει να υποβάλουν αίτηση για άδεια για να τα εγγράψουν στο όνομά τους. Μετά την υπογραφή της σύμβασης πώλησης, η αίτηση υποβάλλεται στην Επαρχιακή Διοίκηση της πόλης όπου βρίσκεται το ακίνητο. Η άδεια χορηγείται σε όλους τους αγοραστές, και αυτή η διαδικασία προς το παρόν είναι απλώς τυπική. Ο απαιτούμενος χρόνος για τη χορήγηση άδειας είναι περίπου 2-4 εβδομάδες.\nΗ άδεια συμπεριλαμβάνει, με ορισμένους περιορισμούς που ισχύουν για κάθε οικογένεια (σύζυγοι), δύο μονάδες από τα παρακάτω:\nΔιαμέρισμα ή μονοκατοικία.\nΠολυτελή κατοικία σε οικόπεδο που δεν υπερβαίνει σε έκταση τα 4014 τ.μ.\nΟικόπεδο που δεν υπερβαίνει σε έκταση τα 4014 τ.μ., υπό την προϋπόθεση ότι πρόκειται να κατασκευαστεί σύντομα μια κατοικία.\nΓια την απόκτηση μεγαλύτερων οικοπέδων ή άλλων τύπων ακινήτων (γραφεία, εμπορικά, βιομηχανικά κτίρια κ.λπ.) μπορεί να χορηγηθεί άδεια υπό ορισμένες προϋποθέσεις.\nΔιαδικασία αγοράς ακίνητης περιουσίας στην Κύπρο\nΒήμα 1: Δέουσα επιμέλεια\nΑφού επιλέξετε ένα ακίνητο για αγορά, είναι απαραίτητο ο δικηγόρος να πραγματοποιήσει έλεγχο δέουσας επιμέλειας για το ακίνητο, το οποίο περιλαμβάνει κυρίως τα ακόλουθα:\nΕπιβεβαίωση από το γραφείο κτηματολογίου για την ύπαρξη υποθηκών ή επιβαρύνσεων στο ακίνητο. Εάν υπάρχουν, ο δικηγόρος ρυθμίζει τη λεγόμενη παραίτηση, το οποίο είναι ένα σημαντικό έγγραφο σύμφωνα με το οποίο η σύμβαση πώλησής σας υπερισχύει τυχόν υφιστάμενες υποχρεώσεις του πωλητή προς την τράπεζα σχετικά με το ακίνητο.\nΔιαπραγμάτευση των όρων πληρωμής.\nΣτην περίπτωση ενός ακινήτου υπό κατασκευή, θα πρέπει να έχουν ληφθεί όλες οι απαραίτητες άδειες σχεδιασμού και οικοδομής και τα σχέδια και οι προδιαγραφές αρχιτεκτονικής να επισυνάπτονται στη σύμβαση.\nΣε περίπτωση αγοράς οικοπέδου, επαλήθευση των ζωνών δόμησης (σε πόσα τετραγωνικά μέτρα μπορείτε να χτίσετε) και ότι επιτρέπεται η προβλεπόμενη χρήση του κτιρίου που πρόκειται να χτιστεί. Χρειάζεται επίσης επιβεβαίωση ότι μπορούν να δημιουργηθούν εγκαταστάσεις υπηρεσιών κοινής ωφελείας.\nΒήμα 2: Κατάθεση Κράτησης και Συμφωνητικό\nΚατά την υπογραφή της σύμβασης κράτησης και την πληρωμή μιας κατάθεσης κράτησης, το ακίνητο δεν διαφημίζεται για ένα συγκεκριμένο χρονικό διάστημα έως ότου ετοιμαστεί η σύμβαση πώλησης και τα μέρη είναι έτοιμα να ολοκληρώσουν τη συναλλαγή.\nΟι καταθέσεις κράτησης ποικίλλουν ανάλογα με την τιμή του ακινήτου και συνήθως είναι 1-2% της τιμής πώλησης.\nΒήμα 3: Σύμβαση πώλησης\nΜόλις ολοκληρωθούν τα παραπάνω βήματα, ο αγοραστής και ο πωλητής υπογράφουν σύμβαση πώλησης.\nΕάν ο αγοραστής είναι στο εξωτερικό, η διαδικασία μπορεί να γίνει μέσω πληρεξούσιου. Μπορεί να υπογραφεί και να πιστοποιηθεί στην Κύπρο ή στο εξωτερικό στην Πρεσβεία της Κύπρου ή στο Προξενείο ή να επικυρωθεί από το Συμβολαιογράφο και να φέρει τη Σφραγίδα της Χάγης (Apostille).\nΚατά την υπογραφή της σύμβασης, ο δικηγόρος ζητά από το Υπουργικό Συμβούλιο άδεια για την αγορά του ακινήτου (απαιτείται για μη Κύπριους αγοραστές και είναι τυπικού χαρακτήρα, όπως αναφέρεται παραπάνω).\nΒήμα 4: Κατάθεση σύμβασης πώλησης ακινήτου στο Κτηματολόγιο\nΌταν υπογραφεί η σύμβαση, ο δικηγόρος του αγοραστή μεταφέρει τη σύμβαση στο Τμήμα Εσωτερικών Προσόδων για να επικυρωθεί. Τα τέλη χαρτοσήμου καταβάλλονται σε κάθε σύμβαση για την αγορά ακινήτων ανάλογα με την τιμή αγοράς (όπως αναφέρονται παρακάτω).\nΌταν οι υπογεγραμμένες συμβάσεις έχουν επικυρωθεί, τότε κατατίθενται από τον αγοραστή (ή τον δικηγόρο ή τον εκπρόσωπό του) στο Τμήμα Κτηματολογίου για εγγραφή για σκοπούς ειδικής επίδοσης.\nΤο Τμήμα Κτηματολογίου σφραγίζει τη σύμβαση και την καταγράφει στο Κτηματολόγιο. Εξασφαλίζει τα δικαιώματα ιδιοκτησίας του αγοραστή έως ότου εκδοθεί ξεχωριστός τίτλος ιδιοκτησίας.\nΒήμα 5: Μεταβίβαση τίτλου ιδιοκτησίας\nΕάν ο πωλητής έχει έναν τίτλο ιδιοκτησίας (πιστοποιητικό ιδιοκτησίας) για την ιδιοκτησία, η μεταβίβασή του τίτλου ιδιοκτησίας στο όνομα του νέου ιδιοκτήτη μπορεί να γίνει αμέσως. Συνήθως, αυτό συμβαίνει σε περιπτώσεις μεταπώλησης.\nΕάν το ακίνητο είναι ολοκαίνουργιο, στις περισσότερες περιπτώσεις ο πωλητής (εταιρεία ακινήτων) δεν έχει ξεχωριστό τίτλο ιδιοκτησίας για το ακίνητο. Μέχρι εκείνη τη στιγμή, τα δικαιώματα ιδιοκτησίας του αγοραστή είναι εγγυημένα από την κατάθεση της σύμβασης πώλησης στο Κτηματολόγιο.\nΜε κάθε Σύμβαση Πώλησης ακινήτων στην Κύπρο προκύπτουν τέλη χαρτοσήμου ως εξής:\nΑπό €5.001 έως €170.000\nΆνω των €170.000\nΓια τη μεταβίβαση ακίνητης περιουσίας ο αγοραστής οφείλει να καταβάλει τέλη στο Τμήμα Κτηματολογίου. Τα τέλη υπολογίζονται από το Τμήμα Κτηματολογίου με βάση την αγοραία αξία όπως εκτιμάται από το Τμήμα την ημέρα της μεταβίβασης του τίτλου ιδιοκτησίας και δεν βασίζονται στην τιμή πώλησης.\nΤο παρόν ποσοστό ανά 50%\nΑπό €85.001 έως €170.000\ni. Τα τέλη μεταβίβασης δεν ισχύουν εάν η συναλλαγή υπόκειται στον ΦΠΑ.\nii. Προς το παρόν γίνεται μείωση κατά 50%.\nΚαταβάλλεται ΦΠΑ με συντελεστή 19% κατά την πώληση νέων ακινήτων υπό κατασκευή.\nΟι μεταπώλησης ακινήτων εξαιρούνται από τον ΦΠΑ.\nΜειωμένος συντελεστής ΦΠΑ 5% για την απόκτηση πρωτεύουσας και μόνιμης κατοικίας στην Κύπρο\nΆτομα που αγοράζουν την πρώτη μόνιμη κατοικία τους στην Κύπρο μπορούν να υποβάλουν αίτηση για μειωμένο συντελεστή ΦΠΑ στο 5%.\nΟ μειωμένος συντελεστής ΦΠΑ ισχύει για τα πρώτα 200 τ.μ., ενώ τα υπόλοιπα τετραγωνικά μέτρα, που καθορίζονται με βάση την οικοδομήσιμη περιοχή, υπόκεινται στον κανονικό συντελεστή ΦΠΑ.\nΤα τετραγωνικά μέτρα που υπολογίζονται για σκοπούς ΦΠΑ περιλαμβάνουν μόνο τις εσωτερικές καλυμμένες περιοχές (δεν περιλαμβάνουν καλυμμένες βεράντες).\nΤο ακίνητο πρέπει να χρησιμοποιηθεί ως ο κύριος τόπος κατοικίας στην Κύπρο για τα επόμενα δέκα χρόνια και δεν επιτρέπεται η ενοικίαση.\nΕπιβολή Φ.Π.Α. σε οικόπεδα\nΕπιβάλλεται ΦΠΑ με κανονικό συντελεστή 19% για την πώληση οικοπέδων (χωρίς κτίσματα). Ο ΦΠΑ επιβάλλεται σε περιπτώσεις όπου η διάθεση προορίζεται για ανέγερση μίας ή περισσοτέρων οικοδομών και εμπίπτει στο πλαίσιο οικονομικών ή επιχειρηματικών δραστηριοτήτων ενός ατόμου.\nΣημειώνεται ότι η πώληση γης δεν υπόκειται σε ΦΠΑ σε περιπτώσεις περιστασιακών συναλλαγών.\nΕπιβάλλεται φόρος υπεραξίας (όταν η διάθεση δεν υπόκειται σε φόρο εισοδήματος) με συντελεστή 20% επί των κερδών από τη διάθεση ακινήτων στην Κύπρο. Συμπεριλαμβάνονται τα κέρδη από τη διάθεση μετοχών σε εταιρείες που κατέχουν άμεσα ακίνητα.\nΔεν υπόκεινται σε φόρο υπεραξίας:\nΤα οικόπεδα με ή χωρίς κτίρια που αποκτήθηκαν μεταξύ 16 Ιουλίου 2015 και 31 Δεκεμβρίου 2016 εξαιρούνται από τον φόρο υπεραξίας (υπό ορισμένες προϋποθέσεις) κατά τη διάθεσή τους.\nΜεταβιβάσεις που προκύπτουν σε περιπτώσεις θανάτου.\nΔωρεές από γονέα σε παιδί ή μεταξύ συζύγων ή μεταξύ συγγενών έως τρίτου βαθμού. Συνεισφορές σε μια εταιρεία όπου οι μέτοχοι είναι μέλη της οικογένειας του δωρητή.\nΔωρεά από οικογενειακή εταιρεία στους μετόχους της.\nΥπολογισμός φόρου υπεραξίας\nΤο κόστος που αφαιρείται από τα ακαθάριστα έσοδα από τη διάθεση ακινήτων είναι το κόστος αγοράς, προσαρμοσμένο στον πληθωρισμό έως την ημερομηνία διάθεσης με βάση τον ΔΤΚ στην Κύπρο.\nΕπίσης, αφαιρούνται τα έξοδα κατασκευαστικών εργασιών και έργα βελτίωσης του ακινήτου.\nΕπίσης αφαιρούνται άλλα έξοδα που σχετίζονται με την απόκτηση και πώληση ακινήτων, π.χ. αμοιβές κτηματομεσιτικών γραφείων, τέλη μεταφοράς, νομικά τέλη\nΑπαλλαγές από τον φόρο υπεραξίας\nΤα ακόλουθα μπορούν να αφαιρεθούν από το κέρδος:\nΠώληση ιδιωτικής κατοικίας (υπό ορισμένες προϋποθέσεις) - €85.430\nΠώληση γεωργικής γης από αγρότη - €25.629\nΟποιαδήποτε άλλη συναλλαγή - 17.086 €\nΣημείωση: Οι παραπάνω εξαιρέσεις είναι εξαιρέσεις εφ’ όρου ζωής με όριο τα €85.430 συνολικά.\nΟ φόρος κληρονομιάς στην Κύπρο έχει καταργηθεί από την 1η Ιανουαρίου 2000.\nΔικηγόροι στη Λεμεσό για θέματα ακίνητης περιουσίας\nΟι δικηγόροι μας διαθέτουν εκτεταμένη εμπειρία στο χειρισμό όλων των θεμάτων που σχετίζονται με την ακίνητη ιδιοκτησία, συμπεριλαμβανομένων των συναλλαγών αγοράς και την επίλυση διαφορών σχετικά με επαγγελματικά και οικιστικά ακίνητα. Η αγορά ακινήτων στην Κύπρο εξελίσσεται ραγδαία και επεκτείνεται, και οι ευκαιρίες για επενδύσεις αυξάνονται συνεχώς. Είναι σημαντικό να επιλέξετε δικηγόρους με πολυετή εμπειρία και άριστη γνώση του νόμου και των διαδικασιών σχετικά με την ακίνητη ιδιοκτησία στην Κύπρο.\nΘα σας καθοδηγήσουμε κατά τη διάρκεια της διαδικασίας αγοράς για να διασφαλίσουμε ότι ολοκληρώνεται ομαλά και με τη μέγιστη προστασία για τα συμφέροντά σας. Προσεγγίζουμε κάθε νέα υπόθεση με ιδιαίτερη προσοχή ανάλογα με προσωπικές και οικονομικές ανάγκες και απαιτήσεις του πελάτη. Έχουμε ως έδρα τη Λεμεσό, αλλά προσφέρουμε υπηρεσίες που καλύπτουν όλες τις πόλεις της Κύπρου (Λευκωσία, Πάφος, Λάρνακα και Αγία Νάπα).\nΔέουσα επιμέλεια πριν την αγορά ακινήτου\nΣύνταξη συμφωνιών κράτησης ακινήτων και συμβουλές για τη διαδικασία που πρέπει να ακολουθηθεί\nΣύνταξη ή επεξήγηση συμβάσεων πώλησης ακινήτων\nΠροετοιμασία πληρεξούσιου για αγορά ή πώληση ακινήτων\nΆδεια αγοράς ακίνητης ιδιοκτησίας για αλλοδαπούς\nΜεταβίβαση ακινήτων μεταξύ μελών της οικογένειας\nΣυμβουλές σχετικά με θέματα ενοικίασης και προετοιμασία συμβάσεων ενοικίασης\nΕπικοινωνήστε μαζί μας για να λάβετε δωρεάν συμβουλές και για να σας ενημερώσουμε για τις ανταγωνιστικές τιμές μας.\nΌνομα Email ή Τηλέφωνο (υποχρεωτικό)\nΕξυπηρετούμε πελάτες από το 1983 με μετρήσιμη επιτυχία.\n8:00 πμ–1:00 μμ, 3:00 μμ–6:00 μμ\n8:00 πμ–1:00 μμ\nΓλάδστωνος 55, Roussos Center, 5ος Όροφος, Γραφείο 5e, 3040, Λεμεσός, Κύπρος\n© 2022 George K. Konstantinou LLC. All rights reserved.


Όροι χρήσης | Onlymobile\nΟΡΟΙ ΧΡΗΣΗΣ ONLYMOBILE.GR\nΣτις τιμές που αναγράφονται στους σχετικούς καταλόγους δίπλα από κάθε προϊόν περιλαμβάνεται το ΦΠΑ (24%). Οι τιμές αυτές αυτές αφορούν τις ποσότητες οι οποίες είναι διαθέσιμες στην αποθήκη μας, ενώ η Onlymobile επιφυλάσσεται του δικαιώματός του να αναπροσαρμόζει τις τιμές.\nΓια όλα τα προϊόντα που περιέχονται στους καταλόγους του Onlymobile υπάρχουν σαφείς ενδείξεις για την διαθεσιμότητα της αποθήκης μας. Έτσι θα μπορείτε πολύ εύκολα να διαπιστώσετε πριν κάνετε την παραγγελία σας ποια από τα προϊόντα μας είναι διαθέσιμα στις αποθήκες μας και άμεσα παραδοτέα, ποια προϊόντα δεν είναι μεν άμεσα διαθέσιμα αλλά περιμένουμε σε καθορισμένη ημερομηνία να τα παραλάβουμε από τους προμηθευτές μας και τέλος ποια προϊόντα δεν είναι διαθέσιμα αλλά αναμένουμε ενημέρωση από τους προμηθευτές μας για την ακριβή ημερομηνία παραλαβής τους. Παρ’ όλα αυτά εσείς μπορείτε να μας στείλετε την παραγγελία σας ακόμα και για προϊόντα που δεν είναι διαθέσιμα στις αποθήκες μας και εμείς θα επικοινωνήσουμε μαζί μέσω e-mail ή/και τηλεφώνου, εντός ευλόγου χρονικού διαστήματος, ώστε να σας ενημερώσουμε για τον πιθανό χρόνο παραλαβής του προϊόντος από τον προμηθευτή και την εν συνεχεία παράδοσή του σε σας. Στην περίπτωση αυτή, έχετε τη δυνατότητα, εφόσον κρίνετε ότι το χρονικό αυτό διάστημα δεν σας ικανοποιεί, να ζητήσετε την ανάκληση παραγγελίας του εν λόγω προϊόντος. Σε κάθε περίπτωση πρέπει να γίνει σαφές ότι ο ανωτέρω χρόνος παράδοσης της παραγγελίας σας εξαρτάται και από τη διαθεσιμότητα των προϊόντων που υπάρχει στις αποθήκες μας. Επιπλέον σας παρέχουμε τη δυνατότητα να επιλέξετε αν επιθυμείτε να παραλάβετε όλα τα προϊόντα, που ενδεχομένως λόγω της διαφορετικής διαθεσιμότητάς τους θα έχουν και διαφορετικό χρόνο παράδοσης, με μια αποστολή στον τόπο παράδοσης τους στην απώτερη ημερομηνία και μόλις καταστεί δυνατό να παραδοθούν στην υπηρεσία ταχυμεταφορών ή να παραλαμβάνετε με τμηματικές παραδόσεις τα ανάλογα με το χρόνο που μπορούν να σας παραδοθούν.\nTo Onlymobile δεν ευθύνεται για ελαττώματα ή κακή ποιότητα των προϊόντων που διαθέτει στους πελάτες του. Όλα τα προϊόντα παραλαμβάνονται από τους προμηθευτές συσκευασμένα. Σε περίπτωση πάντως που στις παραδιδόμενες ποσότητες αποδεδειγμένα ανευρεθεί ελαττωματικό προϊόν διατηρείτε το δικαίωμα επιστροφής του με δυνατότητα αντικατάστασής του με δικά μας έξοδα αποστολής ή επιστροφής των χρημάτων σας. Το Onlymobile δεν ευθύνεται για οργανωμένη επίθεση απο hackers με σκοπό την κλοπή προσωπικών στοιχείων χρηστών, αλλά ακόμα και σε αυτήν την περίπτωση οι χρήστες πιστωτικών καρτών διασφαλίζονται μιας και στο σύστημα δεν αποθηκεύεται ο κωδικός CVV των καρτών.\nΤο Onlymobile παρέχει τη δυνατότητα στους χρήστες του να επιλέξουν την πληροφόρησή τους για τα νέα προϊόντα που διαθέτει στην αγορά και για άλλες τυχόν προσφορές, διακανονισμούς πληρωμής κλπ με την αποστολή διαφημιστικών – ενημερωτικών μηνυμάτων στην ηλεκτρονική ή ταχυδρομική τους διεύθυνση ή δια του τηλεφώνου. Το Onlymobile δεν θα χρησιμοποιήσει καταχρηστικά την παραπάνω υπηρεσία του. Δίδεται δε πάντοτε στους χρήστες η δυνατότητα διακοπής της λήψης διαφημιστικών μηνυμάτων.\nΤο Onlymobile διατηρεί το δικαίωμα να τροποποιεί ή να ανανεώνει τoυς όρους και τις προϋποθέσεις συναλλαγών.\nΙσχύον Δίκαιο Όλες οι συναλλαγές που πραγματοποιείτε μέσω του Onlymobile διέπονται από το Διεθνές και Ευρωπαϊκό δίκαιο που ρυθμίζει θέματα σχετικά με το ηλεκτρονικό εμπόριο καθώς επίσης και από το Νόμο περί προστασίας των καταναλωτών (Ν. 2251/1994) που ρυθμίζει θέματα σχετικά με τις πωλήσεις από απόσταση.\nΠεριεχόμενο του Onlymobile\nΤο Onlymobile διατηρεί τα πνευματικά δικαιώματα του περιεχομένου του site και οποιαδήποτε αντιγραφή αυτών απαγορεύεται και διώκεται νομικά.\nΟποιοσδήποτε χρήστης ή επισκέπτης σε Onlymobile.gr αναγνωρίζει ότι οποιοδήποτε περιεχόμενο, προσφορές, απόψεις ή/και πληροφορίες που μπορεί να παρέχει – στείλει σε Onlymobile.gr θα περιέλθουν στην κυριότητα Onlymobile.gr. Αυτό περιλαμβάνει όλα τα πνευματικά δικαιώματα (χωρίς επιφυλάξεις), και ο χρήστης αποποιείται όλα τα ηθικά δικαιώματα σε τέτοιο περιεχόμενο. Το Onlymobile.gr με το παρόν έγγραφο δηλώνει ότι όλα ή οποιαδήποτε κομμάτια του περιεχομένου μπορεί να χρησιμοποιηθεί, να αναπαραχθεί, να επεξεργαστεί, να δημοσιευτεί, να μεταφραστεί, να αντιγραφεί ή να ενσωματωθεί σε άλλες εργασίες οποιασδήποτε μορφής. Η τεχνολογία με γνωστά μέσα ως τώρα ή αναπτυσσόμενα αργότερα για τον πλήρη όρο οποιωνδήποτε πνευματικών δικαιωμάτων, μπορούν να υπάρξουν σε τέτοιο περιεχόμενο χωρίς οποιαδήποτε μορφή αποζημίωσης. Επίσης, εκείνο το περιεχόμενο δεν υπόκειται σε οποιαδήποτε πνευματικά δικαιώματα ή άλλο ιδιόκτητο δικαίωμα ενός τρίτου. Οποιοδήποτε περιεχόμενο που τίθεται στην διάθεση Onlymobile.gr από τους τρίτους, το οποίο περιλαμβάνει πληροφορίες που παρέχονται από άλλους χρήστες Onlymobile.gr, είναι εκείνοι των αντίστοιχων τρίτων τους και όχι του Onlymobile.gr, των διευθυντών, των υπαλλήλων ή των πρακτόρων του. Το Onlymobile.gr διατηρεί το δικαίωμα να μην δημοσιεύει, ή να αφαιρεί, ή να τροποποιήσει οποιοδήποτε περιεχόμενο που κρίνεται ακατάλληλο για το Onlymobile.gr, για οποιοδήποτε λόγο.\nΣτο site περιλαμβάνονται υλικό, trademarks, service marks, trade dress και άλλο περιεχόμενο που ανήκει στο Onlymobile και προστατεύεται από το Νόμο.\nΌλα τα περιεχόμενα του site (συμπεριλαμβανομένων κειμένων, γραφικών, εικόνων, φωτογραφιών και λογισμικού) είναι πνευματικής ιδιοκτησία του Onlymobile και προστατεύονται από την Ελληνική και Διεθνή Νομοθεσία. Απαγορεύεται η οποιαδήποτε αντιγραφή, αναπαραγωγή και αναμετάδοση του υλικού, χωρίς έγγραφη άδεια της εταιρείας. Η εμφάνισή τους στον διαδικτυακό τόπο δεν θα πρέπει κατά κανένα τρόπο να εκληφθεί ως μεταβίβαση ή εκχώρηση άδειας ή δικαιώματος χρήσης τους.\nΗ Onlymobile κάνει κάθε δυνατή προσπάθεια να παρέχει υπηρεσία υψηλής ποιότητας αλλά δεν μπορούμε να εγγυηθούμε ότι δεν θα υπάρξουν διακοπές ή λάθη. Οποιαδήποτε αναφορά ή και link σε άλλο site, παρέχεται για την διευκόλυνσή σας και δεν ευθυνόμαστε για τα περιεχόμενα, τα προϊόντα και τις υπηρεσίες που παρέχονται (διαφήμιση ή πώληση) στα site αυτά. Οι φωτογραφίες των προϊόντων είναι ενδεικτικές όπως ακριβώς μας τις παρέχουν οι προμηθευτές, αντιπρόσωποι, εισαγωγείς.\nΤο site έχει δημιουργηθεί και ελέγχεται από τo Onlymobile στην Αθήνα και η Ελληνική Νομοθεσία θα καθοδηγεί την χρήση του site και την ερμηνεία του.\nΑν επιλέξετε να έχετε πρόσβαση στο site μας από άλλη χώρα, έχετε την ευθύνη να ακολουθείτε τους Νόμους της χώρας αυτής. Οι παραπάνω όροι αποτελούν την πλήρη συμφωνία με την Onlymobile και η Onlymobile έχει το δικαίωμα να κάνει αλλαγές στο περιεχόμενο του site και στους ανωτέρους όρους χωρίς καμία προειδοποίηση. Ενημερωθείτε για την ασφάλεια συναλλαγών του Onlymobile.\nΗ παρούσα δήλωση εχεμύθειας αφορά στο site της Onlymobile (www.Onlymobile.gr). Όταν στέλνετε ένα αίτημα online, η πληροφορία που μας παρέχετε χρησιμοποιείται για να σας απαντήσουμε ηλεκτρονικά στην ερώτησή σας. Θεωρούμε τις αιτήσεις που συμπληρώνετε και την ηλεκτρονική αλληλογραφία που στέλνετε απόρρητη. Δεν μεταβιβάζουμε το περιεχόμενο αυτών παρά μόνο στον άμεσα ενδιαφερόμενο αποδέκτη και στον νόμο, εφόσον αυτό μας ζητηθεί ή στην περίπτωση που το περιεχόμενο του μηνύματος θεωρούμε ότι μας θίγει.\nΤέτοια ενέργεια είναι απαραίτητη προκειμένου να προστατέψουμε τα δικαιώματά μας, την περιουσία μας, να προστατευθούμε ενάντια στην κακή ή στην μη εξουσιοδοτημένη χρήση του site της Onlymobile και να προστατεύσουμε την προσωπική μας ασφάλεια ή την περιουσία των χρηστών και του κοινού μας.\nΕάν όμως, μας δοθεί ψευδή ηλεκτρονική διεύθυνση ή προσπαθήσετε να προσποιηθείτε, να υποκλέψετε ή να πάρετε κακόβουλα τη θέση κάποιου άλλου όταν στέλνετε πληροφορίες online, όλες οι πληροφορίες – καθώς επίσης και το IP address – θα αποτελούν μέρος οποιασδήποτε έρευνας. Οι άνθρωποι του Onlymobile μπορεί να χρειαστεί να επεξεργαστούν το ηλεκτρονικό σας μήνυμα σε συνεργασία με το τεχνικό τμήμα.\nΕπίσης, αν ζητήσετε έναν από τους υπεύθυνους εξυπηρέτησης πελατών της Onlymobile να σας βοηθήσει σε οποιαδήποτε ηλεκτρονική αλληλογραφία, αυτός θα μπορεί να έχει πρόσβαση σε όλο το εύρος πληροφοριών το οποίο είναι σχετικό με το αίτημά σας, συμπεριλαμβανομένων της ηλεκτρονικής σας διεύθυνσης και των μηνυμάτων σας. To Onlymobile έχει συνδέσεις με άλλα sites. Δεν είμαστε υπεύθυνοι για την πολιτική ασφαλείας τους ή για τον τρόπο με τον οποίο διαχειρίζονται τους ηλεκτρονικούς τους επισκέπτες.\nΑποστολή, δημοσίευση, αποστολή με e-mail ή μετάδοση με άλλους τρόπους οποιουδήποτε περιεχομένου που είναι παράνομο για οποιοδήποτε λόγο, προκαλεί παράνομη προσβολή και βλάβη του Onlymobile ή οποιουδήποτε τρίτου, είτε προσβάλλει την εμπιστευτικότητα ή το απόρρητο πληροφοριών οιουδήποτε προσώπου.\nΕπίσης συμφωνούν ότι όλα τα μέλη, οι συνεργάτες, οι υπάλληλοι, η διοίκηση, οι μέτοχοι και άλλοι συνεργάτες της Onlymobile δεν ευθύνονται για οτιδήποτε προκύψει από τρίτα μέλη τα οποία χρησιμοποιούν το site της Onlymobile. Κάθε χρήση αντίθετη προς τα ανωτέρω εκτός των τυχών ή και αστικών κυρώσεων επιφέρει και διακοπή των παρεχόμενων υπηρεσιών χωρίς καμία ειδοποίηση.\nΗ πολιτική των τιμών των προϊόντων τou Onlymobile είναι ίδια : κατάστημα Αμαρουσίου, ηλεκτρονικό κατάστημα. Ωστόσο σε επιλεγμένα προϊόντα δημιουργήσαμε τις ονομαζόμενες «Τιμή Web» προσφορές, όπου η τιμή τους στο ηλεκτρονικό κατάστημα και στο κατάστημα Αμαρουσίου διαφέρει από τα υπόλοιπα κανάλια διανομής και ισχύει μόνο για αγορές μέσω αυτού του ηλεκτρονικού καταστήματος ή παραλαβή από το κατάστημα Αμαρουσίου. Σε κάθε περίπτωση αν και καταβάλουμε κάθε δυνατή προσπάθεια για την ακριβή αναγραφή των στοιχειών και των τιμών που παραθέτουμε στο ηλεκτρονικό μας κατάστημα δεν μπορούμε να αποκλείσουμε το ενδεχόμενο εμφάνισης τυπογραφικών ή τεχνικών λαθών σε τιμές και χαρακτηριστικά προϊόντων.\nβ) Το προϊόν που παραγγείλατε έχει ήδη καταργηθεί και δεν είναι διαθέσιμο: Ανάμεσα στα εκαντοτάδες προϊόντα που εκθέτουμε στο ηλεκτρονικό μας κατάστημα υπάρχουν σπάνιες περιπτώσεις όπου ο προμηθευτής τους ξαφνικά και απροειδοποίητα ανακοινώνει ότι τα καταργεί. Στην περίπτωση αυτή υπάλληλος της εταιρείας μας θα επικοινωνήσει άμεσα μαζί σας για να σας δώσει όλες τις εναλλακτικές λύσεις.\nΤο Onlymobile – Onlymobile ανά τακτά χρονικά διαστήματα στέλνει ενημερωτικά email – newsletters.\nTo Onlymobile – Onlymobile δεν ευθύνεται αν τα newsletter δεν παραδοθούν στον προορισμό τους, αν και καταβάλει κάθε δυνατή προσπάθεια με τους ISP’s (Internet Service providers) για την άμεση παράδοση.\nΒάλετε τη διεύθυνση αποστολής του Onlymobile , Onlymobile[at]Onlymobilemail.gr στη safe list σας.\nΣε περίπτωση που επιθυμείτε να μην λαμβάνετε πλέον ενημερωτικά newletter ή επιθυμείτε να διαγραφείτε συνολικά από το σύστημα αποστολής νέων του Onlymobile, μπορείτε να μας ενημερώσετε χρησιμοποιώντας τη φόρμα επικοινωνίας του site.\nΤο Onlymobile – Onlymobile χρησιμοποιεί πάροχο (3rd party company) για την αναγνώριση (tracking) των παραληπτών των newsletter. Δεν παραδίδει σε 3ους πληροφορίες σχετικά με όνομα, επώνυμο, διεύθυνση κατοικίας\nΗ ενημέρωση από το Onlymobile, γίνεται μόνο αν εσείς το επιλέξετε και για όσο χρόνο επιθυμείτε. Αντίθετα, σε περίπτωση που έχετε κάνει κάποια παραγγελία στο Onlymobile, χρησιμοποιώντας το site μας, αποστέλλουμε αυτοματοποιημένα ενημερωτικά μηνύματα (email) και (sms) σχετικά με την εξέλιξη της παραγγελίας σας. Δεν υπάρχει τρόπος απενεργοποίησης αυτών των ενημερώσεων, η αποστολή των οποίων, αποτελεί προϋπόθεση για την σωστή εξέλιξη της παραγγελίας σας. Τα e-mail και τα sms αυτά σας καλούμε να φροντίζετε να μπορούν να φτάσουν σε εσάς και να τα διατηρείτε καθ’ όλη την διάρκεια της συναλλαγής μας. Είναι υποχρέωση σας, σε περίπτωση που δεν λαμβάνετε τα σχετικά e-mail, σύμφωνα με τους γενικούς όρους που διέπουν τις συναλλαγές μας, να μας ενημερώνετε χωρίς καθυστέρηση.\nΗ χρήση του ιστοχώρου Onlymobile.gr , Onlymobile.gr από εσάς, υπερασπίζει, αποζημιώνει, και κρατά αβλαβές το Onlymobile.gr, Onlymobile.gr, τους υπάλληλους, τους διευθυντές, τους ιδιοκτήτες του Onlymobile.gr και τις συμβεβλημένες με αυτό επιχειρήσεις, από οποιαδήποτε αξίωση ή απαίτηση, (συμπεριλαμβανομένων των αμοιβών των τρίτων πληρεξούσιων προσώπων) που προέρχονται από την κακόβουλη – λανθασμένη χρήση του ιστοχώρου Onlymobile.gr, Onlymobile.gr από ένα τρίτο πρόσωπο, χρησιμοποιώντας – υποκλέπτοντας τη σύνδεση και τον κωδικό πρόσβασης σας.\nΌλα τα προϊόντα που είναι αγορασμένα από εμάς μέσω των αντίστοιχων αντιπροσώπων για την Ελληνική και Ευρωπαϊκή αγορά έχουν εγγύηση – υποστήριξη από τον αντίστοιχο εισαγωγέα – διανομέα. Οι πελάτες μπορούν να έρχονται σε επικοινωνία μαζί μας για τα στοιχεία επικοινωνίας των αντίστοιχων αντιπροσωπειών και των εξουσιοδοτημένων επισκευαστικών τους κέντρων. Επίσης σε προβλήματα που έχουν πελάτες μας, με τις αντίστοιχες αντιπροσωπείες μπορούν να έρχονται σε επαφή μαζί μας μέσω email στα [email protected] Φυσικά μπορούν να το παραδώσουν και σε εμάς για να το αποστείλουμε εμείς στην αντίστοιχη αντιπροσωπεία.Απαραίτητη σε κάθε περίπτωση για τη κάλυψη της εγγυησης απο μέρους μας ειναι η προσκόμιση του παραστατικού πώλησης του προιόντος.Δίχως αυτό δεν ειναι δυνατή η κάλυψη της εγγύησης.\n– Πώληση σφραγισμένων ηχητικών εγγραφών ή σφραγισμένων εγγραφών βίντεο ή σφραγισμένου λογισμικού για υπολογιστές – παιχνιδομηχανές(κονσόλες), που αποσφραγίστηκαν μετά την παράδοση.


H Υπομονή Διδάσκεται - Μαμά Πονάω\nH Υπομονή Διδάσκεται\n0\t6 Φεβρουαρίου, 2018\nΟ Νίκος σε ένα μήνα έχει τα γενέθλιά του, κλείνει τα πέντε. Η ανυπομονησία του για εκείνη τη μέρα έχει χτυπήσει κόκκινο. Την περιμένει με πολύ μεγάλη αγωνία.\nΑνυπομονεί να πάρει τα δώρα του και να κάνει το πάρτι του. «Μαμά, δεν γίνεται να μου δώσεις το δώρο μου τώρα;»\nΗ αρνητική απάντηση συνοδεύεται από κλάματα και θυμό.\nΗ τρίχρονη Λητώ, όταν ξυπνάει από τον μεσημεριανό της ύπνο, απαιτεί με νεύρα και κλάματα τον απογευματινό περίπατο στο πάρκο και δεν έχει την υπομονή να περιμένει τη μαμά της να ολοκληρώσει τις δουλειές της για να βγουν έξω. Αποτέλεσμα; Φεύγουν πάντα τσακωμένες από το σπίτι. Μέσα από απλά παραδείγματα της καθημερινότητας διαπιστώνουμε πως η υπομονή είναι μεγάλη αρετή.\nΒέβαια, είναι κι ένα χαρακτηριστικό που σπάνια διαθέτουν τα παιδιά. Το πιο παρήγορο, όμως, είναι πως δεν είναι ποτέ αργά για να τους τη διδάξουμε. Τα οφέλη της, πολλαπλά. Όχι μόνο εξασφαλίζει μια πιο αρμονική οικογενειακή ζωή, αλλά –το κυριότερο– βοηθάει το παιδί να κερδίσει εσωτερική ηρεμία, να διαμορφώσει έναν πιο δυνατό χαρακτήρα και να πετύχει τους στόχους του. Χωρίς πανικό λοιπόν μπορούμε να βοηθήσουμε τα παιδιά να διορθώσουν τα λάθη τους και να μάθουν μέσα από μια προσέγγιση επεξεργασίας πληροφοριών αλλά και παραδειγμάτων από εμάς.\nΗ ικανότητα ή όχι ενός ανθρώπου να κάνει υπομονή διαμορφώνει σε μεγάλο βαθμό ολόκληρη τη ζωή του –και είναι σίγουρα μια αρετή που μπορούμε να ενσταλάξουμε στο παιδί.\nΜαθαίνοντάς τη, βρίσκει τον τρόπο να περιμένει κι έτσι να εκτιμά περισσότερο την ικανοποίηση όταν αυτή έρχεται.\nΕπιπλέον, αναπτύσσεται η ικανότητά του να σκέφτεται και να βρίσκει λύσεις, να χαλιναγωγεί τις παρορμήσεις του και να ελέγχει τα ξεσπάσματά του, χαρακτηριστικά που οδηγούν στη συναισθηματική του ωρίμανση.\nΤι εννοούμε όμως συναισθηματική ωρίμανση; Ένα από τα στάδια της ψυχοκοινωνικής ανάπτυξης του ατόμου είναι και η συναισθηματική νοημοσύνη. Το παιδικό μυαλό εξελίσσεται σωστά μέσα στην οικογένεια, αποκτώντας την ικανότητα να διακρίνει και να αντιδρά κατάλληλα στις διαθέσεις, τα κίνητρα και τις προσδοκίες των άλλων. Η ωρίμανση της συναισθηματικής νοημοσύνης οδηγεί στην αυτοεπίγνωση. Ο άνθρωπος παραμένει ήρεμα καρτερικός, γνωρίζοντας ότι θρίαμβος και συμφορά είναι δύο παροδικές συναισθηματικές καταιγίδες. Αρκεί να υπάρχει υγεία. Αυτή περιφρουρείται από τον ίδιο με πρόληψη, την πρωτότοκη κόρη της ευφυΐας.\nΣύμφωνα με έρευνες, έχει γίνει σαφές πως τα παιδιά που είναι υπομονετικά ήδη από την ηλικία των τεσσάρων ετών έχουν πολύ καλύτερες επιδόσεις στο σχολείο όσο μεγαλώνουν. Άλλωστε, άνθρωποι που έχουν διακριθεί σε ποικίλους επαγγελματικούς χώρους παραδέχονται πως η ικανότητα του να περιμένουμε υπομονετικά για κάτι που θέλουμε στ’ αλήθεια είναι πολύ μεγαλύτερη εγγύηση για την επιτυχία ακόμα και από το δείκτη νοημοσύνης ή το ταλέντο.\nΑκόμα και όσον αφορά το σχολείο αποδεικνύεται πολύτιμη, αφού αυτό που ζητείται από το παιδί σε αυτή την ηλικία είναι να ακούει, να ακολουθεί κατευθύνσεις, να κοπιάζει για την απόκτηση της γνώσης και να περιμένει για να δει τα αποτελέσματα των προσπαθειών του. Άλλωστε, είναι πολύ σημαντικό για το παιδί να μάθει πως είναι αναγκαίο να έχει υπομονή και επιμονή για να πετύχει τους στόχους του, να δουλέψει σκληρά, να βιώσει την απογοήτευση και να συνεχίσει με νέες δυνάμεις.\nΥπομονετικοί γονείς, υπομονετικά παιδιά\nΤα παιδιά μαθαίνουν αντιγράφοντας. Η ικανότητα ενός παιδιού να παρατηρεί και να μιμείται είναι μια σημαντική ιδιότητα. Οι επιστήμονες την ονομάζουν “υιοθέτηση προτύπων” (modeling). Τα παιδιά μαθαίνουν να μιλούν ακολουθώντας πρότυπα. Μαθαίνουν τη γλώσσα απλώς ακούγοντας, παρατηρώντας και αντιγράφοντας. Τα παιδιά μαθαίνουν στάσεις, αξίες, προσωπικές προτιμήσεις, ακόμα και μερικές συνήθειες, ακολουθώντας πρότυπα. Γι’ αυτό και εμείς πρέπει να έχουμε ισχυρή επίδραση στη μάθηση των παιδιών μας.\nΕπομένως, για να μάθουν την υπομονή πρέπει να την διδαχτούν πρώτα από εμάς. Είναι αδύνατον ανυπόμονοι γονείς να μεγαλώσουν υπομονετικά παιδιά; Εάν, για παράδειγμα, είμαστε κολλημένοι στην κίνηση, αντί να βάλουμε ένα cd με χαλαρωτική μουσική, εμείς κοιτάμε με εκνευρισμό το ρολόι μας, είναι βέβαιο ότι και εκείνο θα αντιμετωπίζει με νεύρα την οποιαδήποτε αναμονή.\nΤα παιδιά μας μιμούνται, οπότε πρέπει να είμαστε πολύ προσεκτικοί όχι μόνο όσον αφορά τις λέξεις που χρησιμοποιούμε αλλά και τη γλώσσα του σώματος. Για να είναι υπομονετικό όμως, πρέπει και να το αντιμετωπίζουμε με υπομονή. Ας μην ξεχνάμε, για παράδειγμα, πως τα παιδιά χρειάζονται περισσότερο χρόνο για να φορέσουν την μπλούζα τους, να στρώσουν το κρεβάτι τους ή να μαζέψουν τα παιχνίδια τους απ’ ό,τι αν το κάναμε εμείς για εκείνα. Αλλά κι όταν ακόμη είμαστε κουρασμένοι ή απασχολημένοι και το μικρό μας, μας χρειάζεται γιατί κάτι το προβληματίζει, αξίζει τον κόπο να του δώσουμε την προσοχή μας. Ένα βλέμμα υπομονής και συμπαράστασης από τη μεριά μας του δίνει το κουράγιο να υπομείνει λίγο περισσότερο τον παράγοντα που του έχει προκαλέσει στρες. Είναι πολύ βοηθητικό γνωρίζοντας το παιδί μας να βρίσκουμε τρόπους να αναγνωρίζουμε τα σημάδια του στρες στη συμπεριφορά του και πριν ακόμη αυτό εμφανιστεί να είμαστε σε θέση να το βοηθήσουμε να επανακτήσει τον αυτοέλεγχό του.\nΚάθε ηλικία έχει τη χάρη της\nΟποιαδήποτε ηλικία, βρεφική, παιδική, εφηβική και ενήλικη περνά από εξελικτικά στάδια όπου οι γονείς πρέπει να προσέξουν και να χρησιμοποιήσουν σωστά όλες τις πληροφορίες ώστε να βοηθήσουν και να επιλύσουν τα προβλήματα. Για παράδειγμα στη βρεφική ηλικία, έχουμε το χρέος να φροντίσουμε τις βασικές ανάγκες του παιδιού (πείνα, δίψα, άλλαγμα). Το μωρό είναι ανυπόμονο και κλαίει. Η μητέρα είναι σε θέση να αναγνωρίσει το κλάμα του μωρού της και να το φροντίσει.\nΣτη παιδική ηλικία συναντάμε την αυτονομία. Το παιδί θέλει να είναι κυρίαρχο του εαυτού του, να ντυθεί μόνο του, να φάει μόνο του ακόμα και να ανέβει τα σκαλιά μόνο του. Αυτό όμως θέλει χρόνο. Ας είμαστε πρώτα εμείς υπομονετικοί και ας απολαύσουμε κάθε βηματάκι του παιδιού μας.\nΤο σταυροδρόμι ανάμεσα στην παιδική ηλικία και την ενήλικη είναι σίγουρα από τα δυσκολότερα. Οι έφηβοι θέλουν να ωριμάσουν γρήγορα, ζουν τα όνειρά τους γρήγορα, ανυπομονούν να βρουν λύση στο κάθε τι που τους απασχολεί. Αν έχουν πάρει σωστές βάσεις και αξίες ήδη από την παιδική τους ηλικία τότε δεν θα δυσκολευτούν πολύ να καταλάβουν τον όρο υπομονή αλλά και πώς να την χειριστούν στην μετέπειτα ζωή τους.\nΣε κανέναν δεν αρέσει να περιμένει, πόσο μάλλον σε ένα παιδί, το οποίο μάλιστα δεν μπορεί να καταλάβει γιατί πρέπει να το κάνει όταν μπορούν να ικανοποιηθούν τα αιτήματά του «τώρα».\nΗ υπομονή για τα παιδιά δεν έχει λόγο ύπαρξης. Και μέχρι κάποια ηλικία δεν έχουν καν αναπτύξει την τεχνική του να περιμένουν με επιτυχία. Παρ’ όλα αυτά, υπάρχουν παιδιά που είναι από τη φύση τους πιο υπομονετικά από άλλα.\nΓι’ αυτό, είναι πολύ βοηθητικό να παρατηρήσουμε το δικό μας και να δούμε αν το να περιμένει του είναι εύκολο ή δύσκολο. Επιπλέον, άλλες προσδοκίες έχουμε από ένα τρίχρονο και άλλες από ένα πεντάχρονο.\nΗ υπομονή του καλλιεργείται μαζί με την ικανότητα του λόγου και της συνεργασίας. Όπως και να ‘χει, όμως, είναι σημαντικό να αρχίσουμε την «εκπαίδευση» από νωρίς. Ακόμα κι όταν πρόκειται για ένα μωρό εννέα ή δέκα μηνών, δεν είναι απαραίτητο να του προσφέρουμε ό,τι ζητάει τη στιγμή που το θέλει. Για παράδειγμα, αν έχει πετάξει το παιχνίδι του σε σημείο όπου δεν μπορεί να φτάσει, πριν του το φέρουμε ας το προβληματίσουμε:«Πώς μπορούμε να το φτάσουμε;» Το ίδιο θα κάνουμε και με ένα μεγαλύτερο παιδί. Αν απογοητεύεται και θυμώνει στην προσπάθειά του να ταιριάξει τα κομμάτια ενός παζλ, ας καθίσουμε δίπλα του και χωρίς να το κάνουμε εμείς για εκείνο να του προτείνουμε κάποιες λύσεις: «Μήπως αυτό το κομμάτι σου ταιριάζει στην επάνω γωνία;» Στο τέλος θα νιώσει πολύ ικανοποιημένο που δεν τα παράτησε και ο στόχος του επιτεύχθηκε.\nΗ μαμά της Μαρίας μαγειρεύει το αγαπημένο της φαγητό, τυρόπιτα. Εκείνη έχει σταυρώσει τα χέρια της και στέκεται μπροστά στο φούρνο. «Και πότε θα είναι έτοιμη; Σε πόση ώρα; Μήπως έγινε;» Η ώρα δεν περνάει, η αγωνία κορυφώνεται και τα πνεύματα οξύνονται. Η μητέρα της την απομακρύνει από την κουζίνα, κλείνει και την πόρτα και της προτείνει να ασχοληθεί με τα παιχνίδια της. «Κάτσε να παίξεις με τις κούκλες σου και όταν ετοιμαστεί το φαγητό θα σε ειδοποιήσω».\nΤο να αποσύρουμε το παιδί από το σκηνικό που του προκαλεί άγχος και ανυπομονησία είναι πολύ βοηθητικό: Τα αρνητικά συναισθήματα ξεθυμαίνουν και καταφέρνει να ξεχαστεί με κάτι πιο δημιουργικό από το να κοιτά τους δείκτες του ρολογιού. Τι γίνεται όμως όταν δεν μας είναι εύκολο να «φυγαδεύσουμε» το παιδί σε ένα πιο ευχάριστο περιβάλλον; Αν, για παράδειγμα, βρισκόμαστε στην τράπεζα και πρέπει να περιμένουμε να εξυπηρετηθούν πενήντα άνθρωποι πριν από εμάς; Εκεί η μόνη λύση είναι η φυγή σε φαντασιακό επίπεδο.\nΕκεί που βλέπουμε το παιδί να χάνει την υπομονή του, προλαβαίνουμε το ξέσπασμα με ένα σχόλιο όπως: «Για σκέψου να άρχιζε ξαφνικά να βρέχει εδώ μέσα!» Μια τέτοια σκέψη θα το βοηθήσει να αποτραβηχτεί ψυχολογικά από το δυσάρεστο σκηνικό και να αρχίσει ένα παιχνίδι μαζί μας και με τη φαντασία του.\nΤακτικές της… υπομονής\nΚανείς δεν μπορεί να αντιστέκεται στον πειρασμό σε μόνιμη βάση. Με πολύ απλές κινήσεις όμως μπορούμε να στρώσουμε το δρόμο της υπομονής για το παιδί.\n– Αν σας ζητάει κάτι επίμονα κι εσείς απαντάτε «σε λίγο» ή «αργότερα», θα εξακολουθεί να έχει απορία γιατί η απάντησή σας φαντάζει στο μυαλό του πολύ αόριστη. Γίνετε όσο το δυνατόν πιο συγκεκριμένη: «Μόλις οι δείκτες του ρολογιού δείξουν δώδεκα» ή «αμέσως μόλις γυρίσει ο μπαμπάς».\n– Αν έχετε δώσει μια υπόσχεση στο παιδί όπως, για παράδειγμα, ότι θα παίξετε μαζί του αμέσως μόλις τελειώσετε με το συγύρισμα, μην την αθετήσετε. Διαφορετικά θα πάρει το μήνυμα πως όταν του ζητάτε να κάνει υπομονή είναι στην ουσία για να αποφύγετε αυτό που σας ζήτησε και αυτό που θα καταφέρετε θα είναι μάλλον το αντίστροφο από αυτό που επιθυμούσατε, να γίνει ακόμη πιο απαιτητικό.\n– Κάντε την αναμονή παιχνίδι: Είτε περιμένετε στην ουρά είτε είστε κολλημένοι στην κίνηση, διατηρήστε την ψυχραιμία σας και παίξτε μαζί του ένα παιχνίδι, τραγουδήστε ένα τραγούδι ή σκαρφιστείτε μια ιστορία. Αν το παιδί είναι λίγο μεγαλύτερο, μπορεί κάλλιστα να διαβάσει ένα βιβλίο. Η ώρα θα περάσει πιο γρήγορα.\n-Αν δεν κρατιέται μέχρι τα γενέθλιά του ή μέχρι να κλείσουν τα σχολεία και η αναμονή αυτή του προκαλεί εκνευρισμό, εστιάστε την προσοχή του σε πιο κοντινούς στόχους. Για παράδειγμα, μπορείτε για κάθε μέρα που κάνει υπομονή και δεν παραπονιέται να του κολλάτε ένα αυτοκόλλητο στο τετράδιό του. Εάν μέχρι την πολυπόθητη ημερομηνία έχει καταφέρει να συγκεντρώσει έναν αριθμό αυτοκόλλητων που θα έχετε εσείς ορίσει, αποζημιώστε το, π.χ. με μια βόλτα στο λούνα παρκ.\n– Όσο χρειάζεται να περιμένει, δώστε του εναλλακτικές, όπως το να συγυρίσει το δωμάτιό του ή να διαβάσει ένα βιβλίο. Προσοχή όμως! Πολλοί γονείς προκειμένου να κερδίσουν κάποιες στιγμές ηρεμίας χρησιμοποιούν την ευκολία της τηλεόρασης. Αυτή η τακτική όμως, πέρα από όλα τα άλλα, δεν μαθαίνει στο παιδί πώς να κάνει υπομονή, αφού αυτή είναι μια αρετή που πρέπει να την αντλήσει από μέσα του.\n-Επαινέστε το κάθε φορά που επιδεικνύει υπομονετική συμπεριφορά, θα είναι ένα κίνητρο για να το ξανακάνει. Επιπλέον με τον έπαινο ενισχύετε την αυτοπεποίθησή του κι έτσι όσο μεγαλώνει θα νιώθει πιο ικανό να βρίσκει μόνο του τον τρόπο να κάνει υπομονή και δεν θα περιμένει συνεχώς από εσάς να το απασχολείτε ή να το ενθαρρύνετε.\nΟ Γιώργος είναι με τη γιαγιά του στην αποβάθρα του τρένου. Κάθε πέντε δευτερόλεπτα τη ρωτάει «ακόμα να έρθει το τρένο;». Μετά από τρία λεπτά με το ζόρι τον κράταγε να μη βουτήξει στις γραμμές. Ποιο ήταν το λάθος στο χειρισμό της; Ότι του απαντούσε στις ερωτήσεις του και δεν προσπαθούσε να του αποσπάσει την προσοχή με κάτι άλλο. Ο εκνευρισμός της μεγάλωνε και αυτό αντικατοπτριζόταν και στη συμπεριφορά του μικρού. Υπάρχουν διάφορες τεχνικές που μπορούν να βοηθήσουν ένα μικρό παιδί να συγκρατήσει ένα ενδεχόμενο ξέσπασμα και μάλιστα ίσως του φανούν και σαν παιχνίδι. Όταν βλέπετε ότι ο θυμός τού χτυπάει την πόρτα, πείτε του να μετρήσει μέχρι το δέκα, να πάρει βαθιές ανάσες ή να σκεφτεί κάτι διασκεδαστικό. Μόνο έτσι θα αποφορτιστεί. Δείχνοντας σε ένα παιδί πώς να είναι υπομονετικό του μαθαίνουμε ουσιαστικά τον τρόπο να είναι πιο ήρεμο και ευτυχισμένο, πώς να ικανοποιείται και να πετυχαίνει τους στόχους του στη ζωή του. Όσο μαθαίνει να ασκεί αυτοέλεγχο, να διαχειρίζεται την απογοήτευση και να περιμένει για την ικανοποίηση, τόσο λιγότερο θα μας χρειάζεται δίπλα του και τόσο πιο ανεξάρτητο θα γίνεται. Και αυτό σίγουρα αξίζει και την υπομονή μας και τον κόπο μας.\nΜωρό-Αποστείρωση-Καθαριότητα : Μπιμπερό, Πιπίλες, Παιδικό Δωμάτιο


Γυρίσματα τέλος για το "Jurassic World: Dominion"\nΜετά από 18 μήνες και πρωτόκολλα κατά του COVID.\nUpdated 09/11/2020 12:42 μμ.\nPosted 09/11/2020 12:40 μμ.\nO σκηνοθέτης του "Jurassic World: Dominion", Colin Trevorrow, αποκάλυψε ότι τα γυρίσματα της ταινίας ολοκληρώθηκαν στα Pinewood Studios ύστερα από 18 μήνες.\nΜιλώντας στο Deadline, είπε ότι έγιναν "40.000 τεστ για τον COVID με εκατομμύρια δολάρια να ξοδεύονται σε πρωτόκολλα ασφαλείας" και με τους ηθοποιούς και το συνεργείο να απομονώνονται σε "μια φούσκα για μήνες".\n"Δεν ξέρω πώς να το περιγράψω", πρόσθεσε ο Trevorrow. "Ήταν καταπληκτικό. Το συνεργείο και το cast ήταν τόσο ανθεκτικό. Όλοι οι παραγωγοί δούλευαν συνεχώς για να κάνουν το καλύτερο που μπορούσαν. Ήταν πηγή έμπνευσης".\nΤο "Jurassic World 3" είμαι η πρώτη μεγάλη ταινία που συνέχισε την παραγωγή της μετά την καταναγκαστική παύση, λόγω της πανδημίας που κορονοϊού, και χρησιμοποίησε ειδική ιατρική βοήθεια "για να χειρίζεται όλες τις ιατρικές ανάγκες των μελών". Μάλιστα, υπήρχε ειδική ζώνη γυρισμάτων και καθημερινή θερμομέτρηση. Γενικά, δημοσιεύματα θέλουν την παραγωγή να ξοδεύει $6 με $8 εκ. για την ασφάλεια των εργαζομένων.\n"Δεν είχα ξαναβυθιστεί τόσο πολύ στην κινηματογραφική διαδικασία", συνέχισε ο Trevorrow. "Λόγω των πρωτόκολλων, οι ηθοποιού δεν πήγαιναν μακριά από το πλατό. Η απόσταση ήταν περιορισμένη. Συνέβησαν πράγματα στην ταινία που ελπίζω να συνεχιστούν και σε μελλοντικές παραγωγές".\nΟλοκλήρωσε λέγοντας, "Αυτή η ταινία έχει να κάνει με την συνύπαρξη και τη μαζική επιβίωση. Αν μας έμαθε κάτι αυτή η πανδημία, είναι ότι χρειάζονται πολλές γενιές για να προστατέψουμε ο ένας τον άλλον. Ήταν η κατάλληλη ταινία να κάνουμε αυτήν την εποχή".\nΗ ταινία θα αποτελέσει την αρχή μιας νέας εποχής και θα φέρει, όχι μόνο τους Chris Pratt, Bryce Dallas Howard, Jake Johnson, Omar Sy, Mamoudou Athie, DeWanda Wise, Justice Smith και Daniella Pineda, αλλά και τους γνωστούς μέσα από τα "Jurrasic Park", Jeff Goldblum, Laura Dern και Sam Neill. Μάλιστα, η εμφάνισή τους δεν θα είναι cameo, αλλά θα παίξουν σημαντικό ρόλο στην ιστορία.\nΣκηνοθέτης και συν-σεναριογράφος είναι ο Trevorrow, ο οποίος είχε αποκαλύψει στο παρελθόν ότι ήθελε το αρχικό cast του franchise να κάνει την εμφάνισή του στη νέα τριλογία. Συν-σεναριογράφος είναι η Emily Carmichael ("Pacific Rim: Uprising"), ενώ ο Steven Spielberg επιστρέφει στον ρόλο του εκτελεστικού παραγωγού και οι Frank Marshall και Pat Crowley είναι και πάλι παραγωγοί. Ο Trevorrow έγραψε μερικώς και σκηνοθέτησε το "Jurassic World" (2015) και έγραψε το σενάριο του "Jurassic World: Fallen Kingdom" (2018), το οποίο σκηνοθέτησε ο J.A. Bayona.\nΤο "Jurassic World: Dominion" θα κάνει την εμφάνισή του στις κινηματογραφικές αίθουσες στις 10 Ιουνίου 2022, όπως μας ενημερώνει και η πρόσφατη αφίσα που κυκλοφόρησε το στούντιο. Mείνετε συντονισμένοι στο IGN Greece για ό,τι νεότερο στο κινηματογραφικό και τηλεοπτικό τοπίο.\nΗ αποκορύφωση του franchise θα είναι το "Jurassic World: Dominion"\nΈνα έτος καθυστέρηση βλέπει το "Jurassic World: Dominion"\nΟ Sam Neill επανενώνεται με έναν παλιό φίλο σε φωτογραφία από το "Jurassic World 3"